TEMUI PERALATAN PROSES DADAH DI RESTORANNYA - ZUL YAHYA TERKILAN

Menerusi laman Instagram, pelakon Zul Yahya, 46, telah memuatnaik gambar serta rasa meluahkan terkilan apabila menjumpai peralatan memproses dadah milik pekerja di restorannya. Zul mengakui sedih apabila golongan muda kini mudah terjerumus dalam kancah najis dadah.

"Assalammualaikum... Ini antara masaalah yang saya hadapi dari pekerja-pekerja di restoren saya. Yang menyedihkan mereka dikalangan anak-ank remaja luar bandar dan dari keluarga susah tapi kerana pergaulan yg salah dan kurang jati diri mereka tersalah pilih kehidupan.. Letih!!!! Sampai bila anak2 bangsa kita nak hancur," tulisnya.

Menurut Zul, dia berharap isu penyalahgunaan dadah diambil serius oleh setiap individu terutama ibu bapa supaya mengawasi pergerakan anak mereka: "PESANAN PADA IBU BAPA AMBIL TAHU TENTANG PERGAULAN ANAK-ANAK. PERIKSA APA YG ANAK2 SIMPAN DALAM KEHIDUPAN MEREKA," pesan Zul yang turut meletakkan tanda pagar shabu.

Klik untuk gambar besar

www.myartis.com / Sumber & foto: Harian Metro & Instagram Zul Yahya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ARWAH MEMANG DAH AMANAHKAN SAYA UNTUK JAGA KUCINGNYA" - PENGURUS ADIBAH NOOR

"Saya terima banyak mesej cakap nak minta bela kucing-kucing arwah. Malah ada pihak tawar diri nak jaga kucing arwah la. Kucing-kucing masih di rumah arwah kak Dib. Arwah memang dah amanahkan saya untuk menjaga kucingnya. Arwah kata bila dia tak ada, tolong jaga kucing dia. Ikutkan masa dia masih ada pun, saya jaga juga.

"Jadi, memang tak pernah berniat pun nak bagi kucing-kucing arwah kepada orang lain. Saya dan kakak arwah yang akan jaga semuanya," demikian jelas pengurus Allahyarham Adibah Noor yang mahu dikenali sebagai Todd yang tampil menjawab persoalan siapakah yang akan menjaga kucing peliharan arwah.

Keprihatinan netizen terhadap nasib 24 ekor kucing milik Allahyarham Adibah Noor akhirnya ternokhtah apabila kucing itu bakal diperlihara oleh pengurus arwah sendiri.

Todd berkata, dia banyak menerima mesej dan pertanyaan orang ramai yang menawarkan diri untuk menjaga kucing-kucing tersebut. Menurut Todd, dia memegang amanah Adibah yang mesra disapa kak Dib agar memintanya untuk menjaga kesemua kucing tersebut selepas Allahyarham tiada.

Klik untuk gambar besar

Dalam pada itu, Todd memberitahu Adibah sudah menjaga kucing-kucing tersebut sejak haiwan itu kecil dan membelanjakan hampir RM3,000 setiap bulan bagi urusan membeli makanan dan berkaitan dengannya.

"Kak Dib memang jaga kucing-kucingnya sejak mereka kecil lagi. Semua kucing itu orang bagi dan ada yang datang sendiri. Tapi tak ada pun penambahan kucing baru.

"Kucing jadi banyak sebab beranak-pinak... itu yang bertambah. Kesemuanya ada 24 ekor dan selalunya arwah akan membelanjakan wang untuk membeli makanan dan ubat-ubatan kucing. Arwah memang seorang yang tidak pernah berkira bila melibatkan kucing-kucingnya," ujarnya.

Pada Sabtu lalu, industri hiburan dikejutkan dengan berita permegian penyanyi Adibah Noor yang meninggal dunia pada pukul 7.40 malam selepas alami sesak nafas. Allahyarham juga menghidap kanser ovari. Jenazah dikebumikan di Tanah Perkuburan Islam Taman Keramat Permai, pada Ahad.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIA AHMAD NIKAHI PENJAGA GOL JDT 13 JANUARI DEPAN

Petang semalam pelakon Mia Ahmad, 28, telah mengadakan sidang media khas bagi mengumumkan tarikh pernikahannya dengan penjaga gol pasukan bola sepak Johor Darul Takzim (JDT), Mohd Izham Tarmizi Roslan, 25.

Dalam sidang media tersebut, Mia yang datang bersama cinta hatinya itu memilih 13 Januari 2017 sebagai tarikh penyatuan mereka berdua. Selain itu, Mia turut memaklumkan tarikh pernikahan mereka terpaksa dianjakkan sedikit kerana bakal suaminya terikat dengan komitmen kerja.

"Kami sepatutnya bernikah lebih awal, tetapi perancangan itu terpaksa dianjakkan apabila Izham terikat dengan komitmen kerja. Alhamdulillah, perancangan yang dibuat sejak beberapa bulan lalu sudah hampir 80 peratus sempurna," jelas Mia.

Majlis pernikahan pasangan ini akan berlangsung di Villa Sentosa, Taiping, Perak. Manakala majlis resepsi pula akan diadakan pada keesokan harinya di Kelab Gold Taiping. Seterusnya, mereka bakal diraikan dalam satu majlis di Kuala Lumput pada akhir Januari serta diikuti dengan acara bertandang pada sebelah pengantin lelaki di Marang, Terengganu.

Mia yang tidak bertunang dan hanya menjalani majlis merisik yang diadakan di ibu kota dua minggu lalu memberitahu yang mereka mula berkenalan sejak setahun lalu, namun hubungan ini mulai serius sejak beberapa bulan lalu.

"Kami bersua buat kali pertama pada November tahun lalu ketika saya menjalani penggambaran di Johor Bahru (JB). Kami diperkenalkan menerusi kawan. Pada mulanya, saya langsung tidak tahu Izham adalah bintang bola sepak kerana saya tidak mengikuti perkembangan sukan itu.

"Selepas pertemuan itu, kami tidak pernah berhubungan sehinggalah Izham menegur saya di laman Twitter. Sesekali, saya akan membalas sapaannya dengan jawapan ringkas dan ada ketika, saya mengabaikan saja.

"Tidak sangka pula, peminat yang menyedari perkara itu mula mengusik hingga ia menjadi perhatian. Hanya selepas melakukan carian di Internet, baru saya tahu identiti sebenar Izham," katanya.

Sementara itu, Izham mengakui tidak mudah untuk memikat hati bakal isterinya.

"Sejak awal, saya tahu Mia adalah pelakon kerana pernah menonton drama Hati Perempuan. Saya meminati personaliti dan gaya pemakaiannya, namun tidak sangka dapat bersua depan mata ketika Mia menjalani penggambaran di JB.

"Selepas mengenalinya dan hubungan kami semakin akrab, saya dapati Mia begitu memahami selain manja. Saya selesa mendampinginya. Selepas berumahtangga, saya tidak akan menghalang minat Mia untuk meneruskan kerjaya lakonan," ujar Azham dipetik sebagai berkata.

Sumber: Berita Harian

Foto: Berita Harian & Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SHUIB BERSYUKUR AYASH AFFAN SUDAH KELUAR INKUBATOR, MULA MINUM SUSU IBU

"Alhamdulillah, 'baby' dah pun dikeluarkan dari inkubator sejak dua hari lalu. Berat makin naik, Alhamdulillah dia juga dah mula minum susu ibu (daripada sepupu Shuib). Begitulah perkembangannya dan doktor cakap dalam masa kira-kira tiga minggu, Insya-Allah dia akan keluar (dibawa pulang ke rumah)," ujar pelawak Shuib, 37, yang meluahkan rasa syukur apabila anak bongsunya, Ayash Affan sudah dikeluarkan dari inkubator di Hospital Canselor Tuanku Muhriz (HCTM), Universiti Kebangsaan Malaysia, dua hari lalu.

Shuib berkata, selepas dikeluarkan dari inkubator, perkembangan ditunjukkan Ayash yang kini berusia 20 hari selepas dilahirkan pramatang pada 6 Ogos lalu itu sangat baik.

Baru-baru ini, Shuib atau nama sebenarnya Shahmira Muhamad dilaporkan sudah bertemu calon sesuai untuk menjadi ibu susuan buat Ayash iaitu sepupunya sendiri. Shuib sebelum ini berkata, dia bimbang dengan masa depan Ayash sekiranya dia mendapatkan susu badan daripada orang luar (bukan ahli keluarga sendiri).

"Syukur kepada Allah apabila dalam kalangan keluarga saya ada sepupu yang baru melahirkan anak kira-kira enam bulan lalu dan dialah ibu susuan Ayash," katanya.

Pada 9 Ogos lalu, Shuib telah kehilangan isteri tercinta, penyanyi Allahyarham Siti Sarah Raissuddin yang meninggal dunia akibat Covid-19 di Unit Rawatan Rapi (ICU) HCTM. Pasangan ini berkahwin pada 26 Februari 2011 dan dikurniakan tiga cahaya mata iaitu Uwais Alqarni, 10, Dzahira Talita Zahra, 8, Ariq Matin, 6 dan terbaru, Ayash.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BIMBANG DIKECAM, DISALAH ERTI - ALI PUTEH HATI-HATI BERI BANTUAN

Semua sedia maklum mengenai kumpulan Puteh yang dianggotai oleh Ali, Mamak dan Vicha dimana mereka meraih kedudukan naib juara dalam Maharaja Lawak Mega (MLM) 2021 dengan hadiah wang tunai RM250,000 dan trofi, baru-baru ini.

Mahu memperuntukkan sebahagian wang kemenangan bagi membantu mangsa banjir, Ali, 32, bagaimanapun mengambil pendekatan berhati-hati tidak mahu berkongsi perkara ini secara terbuka menerusi media sosialnya dengan masyarakat. Menurutnya, seberapa boleh dia tidak mahu menunjukkan bentuk bantuan yang diberikan ini.

"Alhamdulillah rezeki anak-anak apabila menang tempat kedua MLM. Saya memang akan membantu mangsa-mangsa yang terbabit. Berkenaan Vicha dan Mamak saya tak pastilah, namun rasanya mereka ada buat cara mereka.

"Saya akan buat ikut cara sendiri tapi tidaklah ke lokasi banjir tapi ada cara yang lain yang lebih sesuai. Kalau boleh tutup, kita tutuplah benda ini. Bukan apa, memang boleh tunjuk dan tiada masalah tapi takut orang kecam dan maki saya lagi nanti.

Klik untuk gambar besar

"Apapun kita bantu apa yang boleh kita bantu. Insya-Allah lebih kurang begitulah hasrat saya. Memang saya tak berani nak cakap sangat nanti kena hentam lagi," katanya.

Mengulas golongan sasar yang akan dibantu, Ali berkata, dia lebih melihat kepada kawasan kampung yang teruk terjejas seperti Hulu Langat, Dengkil, Ijok dan Parit Mahang.

"Macam di Shah Alam pun okey saya boleh bantu, cuma mereka di kawasan bandar dan banyak dapat tumpuan. Kita dapat tengok kampung-kampung yang saya sebutkan ini agak teruk di mana ada rumah yang hancur dan hilang dibawa arus banjir," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INDIVIDU BERI ALASAN ORANG LAIN 'HINA' - ALI SERAH PADA POLIS: "DUNIA TERLEPAS, AKHIRAT TIDAK"

"Ok dah jumpa tadi... katanya bukan dia yang buat, ada orang lain yang guna Instagram dia untuk menghina saya dan keluarga. Jadi, saya serah pada polis saja. Mereka lebih arif untuk menyelesaikan masalah ini... sabar itu indah.

"Berdoa pada Allah semoga semua dipermudahkan. Jangan kita semua orang Islam menabur fitnah sana sini. Di dunia mungkin terlepas tapi di akhirat tak kan terlepas... tak apa, jangan kita balas. Allah akan balas," kata pelawak Ali menerusi memuat naik status di laman Instagram miliknya.

Pada Sabtu, pemilik akaun Instagram yang melemparkan kata-kata hinaan termasuk menyamakan Ali atau nama sebenarnya Syed Ali Mubarak Syed Mohd dengan bangsa Yahudi telah berjaya.

Klik untuk gambar besar

Ali berkata individu tersebut memberi alasan bahawa akaun Instagram telah disalah guna orang lain sehingga melakukan penghinaan kepada dia dan keluarga. Bagaimanapun pelawak berusia 32 tahun ini hanya menyerahkan kepada pihak polis untuk tindakan lanjut.

Adik kepada Allahyarham pelawak Abam Bocey itu pada Jumaat lalu itu meluahkan rasa bengang dengan tindakan seorang netizen yang melemparkan kata-kata hinaan terhadapnya dan keluarga di laman Instagram.

Menurut Ali, individu berkenaan secara berterusan mengganggu di ruangan Instagram dengan pelbagai cacian termasuk menyamakannya dengan bangsa Yahudi.

Justeru itu, Ali meminta bantuan pengikut mencari pemilik akaun itu dan menawarkan ganjaran wang tunai kepada mereka yang berjaya mengesan individu berkenaan.

Dalam pada itu, Ali turut berkongsi status mengatakan setiap apa yang terjadi merupakan ujian Allah buat dirinya untuk berubah ke arah yang lebih baik.

"Kadang-kadang sesuatu yang jadi itu Allah bagi ujian untuk kita. Ujian untuk kita berubah dan terus berubah ke arahnya. Reda dengan apa yang terjadi. Jangan difikirkan hinaan dan cacian manusia. Jalan terus kepadanya... Insya-Allah Allah bersama kita," tulisnya lagi.

Sebelum ini, Ali telah berkongsi perkembangan kes saman menyaman membabitkan dirinya dan Nor Hidayah yang berlangsung di Mahkamah Sesyen Kuala Lumpur.

Menerusi perkembangan terbaharu itu, Ali meluahkan rasa lega kerana dapat merasakan ada sinar untuk dia dan keluarga di sebalik konik yang berlaku sejak kematian abangnya, Abam Bocey.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


19 GAMBAR - AKSI KELUARGA BESAR MAEMBONG BERAYA

Gaya dan aksi menarik ahli keluarga Maembong di hari raya. Wow... memang ramai dan meriah sekali.

Semoga hubungan rapat antara mereka sekeluarga akan terus berkekalan.

Jom tengok!

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

GAMBAR LAIN:
Klik untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AJAI TEGUR CARI KERJA LAIN KALAU DAH TAK BOLEH MENYANYI

"Tu yang tak seronok... sebab pada saya dia menipu. Kamu sampaikan suara yang tak sampai. Ia mendatangkan mudarat sebab apabila penyanyi tu buat persembahan secara langsung, dia akan kecundang di atas pentas.

"Dia tak akan kekal lama dalam industri," itulah kata-kata komposer dan pemuzik terkenal, Ajai yang berpendapat penyanyi yang tidak boleh menyanyi secara langsung atau terpaksa menggunakan bantuan autotune untuk memerdukan suara boleh dianggap penipu.

Malah, Ajai berkata dia juga enggan melihat industri seni tanah air dipenuhi dengan artis tangkap muat sahja. Katanya lagi, biarlah mereka yang benar-benar berbakat sahaja kekal dalam industri.

Dalam pada itu, Ajai memberitahu jika dia ditawarkan hingga jutaan ringgit sekalipun dia tetap akan menolak sekiranya didapati seseorang itu memang tidak boleh menyanyi.

"Pada saya, bidang nyanyian adalah sebuah kerjaya. Memang banyak bakat baru hantar demo mereka pada saya, tapi jika tak boleh menyanyi, saya akan beritahu supaya dia jangan buang masa.

"Orang nak bagi duit sejuta ringgit pun kalau tak boleh menyanyi, saya suruh dia cari saja kerjaya lain jika memang tak boleh menyanyi," ujarnya.

www.myartis.com / Sumber: MalaysiaKini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP DENGAN ERRA FAZIRA KELAKAR - AMAR BAHARIN

Tiada hubungan dengan Erra Fazira!

Demikian dakwa Amar Baharin (Bekas finalis program Anak Wayang 2009) yang menganggap gosip cinta dengan Erra sebagai kelakar dan tidak masuk akal. Malah dakwaan yang menyatakan dia sebagai orang ketiga kepada konflik rumah tangga Erra juga tidak benar dan sukar difahami.

"Sungguh pun ia hanya gosip tetapi nama saya tidak layak untuk disebut sebaris dengan pelakon terkenal seperti Erra. Sebagai pendatang baru dalam industri, saya sangat menghormatinya.

"Gosip itu memang tidak benar sama sekali dan saya sendiri tidak tahu siapa yang menyebarkannya. Bukan apa, saya bimbang orang akan ingat saya pula yang reka-reka cerita sebab nak kejar populariti," katanya kepada media.

"Meskipun begitu, tiada masalah untuk saya berlakon bersama Erra dan ia tidak memberi kesan dan perasaan janggal langsung untuk bergandingan dengannya," ujar Amar yang bakal tampil dalam dua buah drama terbaru iaitu Ketika Cinta Merintih dan Mat Kental.


DISEBALIK KONTROVERSI - SOFI JIKAN BUAT KERJA AMAL

Pelakon 'KL Gangster', Sofi Jikan, 49, tetap meneruskan kerja kebajikan yang dijalankannya sejak beberapa tahun lalu, walaupun dihimpit pelbagai kontroversi. Sofi berkata, antara sumbangan kecilnya adalah membantu sebuah keluarga yang daif di Kelantan dan menyelesaikan kes seorang lelaki yang berhutang dengan Ah Long.

Katanya, sebagai pelakon, dia sudah merasai jatuh bangun dan memahami situasi masyarakat yang berdepan kesukaran. Soffi berkata, pada 2016 dia dihubungi seorang wanita dari Kelantan memaklumkan suaminya lumpuh lebih 20 tahun lalu.

"Wanita itu amat malang. Seminggu selepas mereka berkahwin, suaminya yang juga pemandu lori terbabit dalam kemalangan menyebabkan dia lumpuh. Dia amat setia dan sanggup menjaga suaminya yang kesusahan," katanya.

Atas dasar kemanusiaan, Soffi memasukkan sejumlah wang sebulan sekali ke dalam akaun bank wanita itu bagi menyelesaikan bil elektrik dan air selain membeli makanan serta lampin pakai buang: "Jika masyarakat di luar sana mahu membantu, tampillah bertemu keluarga itu," katanya yang menganggap mereka sebagai saudara.

Menurut Soffi, awal tahun ini seorang lelaki menghubunginya bagi mendapatkan bantuan kerana memiliki empat hutang bersama Ah Long. Katanya, lelaki berusia 20-an yang juga peniaga kecil itu tertekan kerana perlu membayar faedah sebanyak RM200 sehari.

"Saya tidak dapat membantu banyak, hanya boleh memberinya RM100 atau RM150 untuk dua atau tiga hari sekali. Pernah juga apabila saya menerima bayaran persembahan di Johor Bahru, baru-baru ini, semua wang sebanyak RM850 yang diterima diberi kepadanya," katanya.

Soffi turut meminta golongan artis membantu masyarakat yang memerlukan kerana nasib seseorang manusia tidak diketahui. Dia yang turut menggerakkan Tabung Wakaf dan Infaq meminta golongan selebriti meneruskan kerja kebajikan walaupun pernah dipandang negatif.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - SITI SALEHA BERTUNANG DENGAN LUTFI PAGI TADI

"Hari ini hari pertunangan awak Saleha. Maaf kerana tidak dapat hadir menjadi pengapit.

"Saya pasti akan hadir pada majlis besar awak nanti," ujar rakan pelakon Siti Saleha yang dikenali sebagai Serenna Fadzil menerusi kapsyen gambar yang dimuat naik di Instagramnya beberapa jam lalu.

Malah laporan Kosmo menyebut, Siti Saleha mengikat tali pertunangan bersama kekasih hatinya yang dikenali sebagai Lutfi pagi tadi.

Semua itu merupakan fakta yang boleh dipercayai kerana Saleha pernah memuat naik beberapa keping gambar pra-perkahwinan bersama Lutfi sebelum ini.

Meskipun tiada sebarang pengumuman dibuat mengenai majlis pertunangan tersebut memandangkan ia dilangsungkan secara tertutup, namun ramai peminat pelakon '7 Hari Mencintaiku' itu yang telah mengucapkan tahniah di laman IGnya.

Sumber: Kosmo & Saleha IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"ALHAMDULILLAH" - NAD ZAINAL KINI SAH ISTERI UNGKU ISMAIL, TERIMA MAS KAHWIN RM1,000

Menerusi perkongsian yang dimuat naik di laman Instagram pada Ahad, pelakon Nad Zainal telah mengesahkan dia kini sudah bergelar isteri kepada pelakon Ungku Ismail Ungku Abdul Aziz.

Dalam hantaran tersebut, Nad atau nama sebenarnya Farah Nadia Zainal Abidin, 33, memuat naik foto pernikahannya dengan Ungku Ismail, 37, termasuk gambar mas kahwin yang tertera sebanyak RM1,000, berserta kapsyen ringkas iaitu "Alhamdulillah".

Berita pernikahan pasangan selebriti itu mula tular apabila mereka memuat naik video teaser majlis terbabit yang didakwa berlangsung, minggu lalu di lokasi yang dirahsiakan di laman Instagram masing-masing.

Melihat pada video yang berdurasi 10 saat itu, ia memperlihatkan mereka berpegangan tangan masuk ke dalam Masjid Wilayah Persekutuan Kuala Lumpur.

Klik untuk gambar besar

Pasangan itu secara ringkas hanya meletakkan kapsyen emoji berbentuk cinta selain meletakkan tarikh 23 Januari 2023 dipercayai tarikh mereka melangsungkan pernikahan.

Sementara itu, pereka fesyen Seth & Luna juga berkongsi video persiapan Nad dan Ungku Ismail sebelum diijab kabul yang memberitahu mereka telah diberikan kepercayaan untuk menghasilkan busana pernikahan pasangan berkenaan.

Seth & Luna berkata, mereka antara individu yang memegang rahsia kedua mempelai sebelum Nad dan Ungku Ismail memaklumkan berita gembira ini secara umum kepada peminat.

"Setelah lebih 7 tahun, berbagai ujian yang dihadapi... sempat berlinang air mata dan berkirim doa. Beliau mengetuk pintu kami untuk menyerahkan kepercayaan mereka busana pernikahan dia dan bakal suaminya. Antara rahsia yang kami simpan dengan penuh rasa hormat.

"Bermula sebagai clientele Seth & Luna dan seterusnya diberi kepercayaan dan menyimpan rahsia terbesar adalah penghormatan diatas tujuh tahun kami bersahabat.

"Bermula dari brand yang tidak begitu dikenali beliau sudah mula mempercayai hasil kerja kami baik dari busana majlis sehingga ke adibusana perayaan.

"Setelah lebih 7 tahun, berbagai ujian yang dihadapai… sempat berlinang air mata dan berkirim doa. Beliau mengetuk pintu kami untuk menyerahkan kepercayaan mereka busana pernikahan dia dan bakal suaminya. Antara rahsia yang kami simpan dengan penuh rasa hormat.

"Pada hari ini, kami berdua dengan penuh bangga hati mengucapkan tahniah dan selamat pengantin baru @nad.zainal & @ungkuismailaziz semoga mahligai perkahwinan yang dibina berbahagia dan bekekalan hingga ke jannah. Kami sayang mu tau bestie," tuturnya.

Untuk makluman, Nad pernah mendirikan rumah tangga bersama Muhammad Faliq pada 18 Disember 2015 dan mereka dikurniakan sepasang cahaya mata iaitu Fahad Ibrahim, 7, dan Budi Kalsom, 2.

Bagaimanapun, awal September tahun lalu, Nad mengumumkan rumah tangga yang dibina bersama suami selama tujuh tahun berakhir dengan penceraian.

Sebelum ini, Ungku pernah mengakui Nad adalah wanita paling rapat dengannya. Ketika Nad dimasukkan hospital akibat jangkitan paru-paru pada 20 November tahun lalu, Ungku banyak berkongsi perkembangan mengenai pelakon itu kepada peminat.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BIDADARI SAYA GIGIH TUNAI UMRAH WALAUPUN BARU JALANI PEMBEDAHAN - ADAM CORRIE

Meskipun baru tiga hari dibenarkan keluar hospital selepas menjalani pembedahan di perut, ia tidak menghalang Fazema Mohd Fuad untuk bersama-sama menunaikan ibadah umrah bersama suaminya, Adam Corrie Lee Abdullah, 40.

Menerusi laman IG Adam, dia telah berkongsi kisah kegigihan isterinya dalam menahan sakit untuk bersama menunaikan ibadah kepada Allah.

Klik gambar untuk size besar

"6 hari sebelum berangkat ke Tanah Suci, Bidadari saya dimasukkan ke hospital untuk pembedahan di bahagian perutnya. Tiga hari di hospital.

"Doktor bagi MC 44 hari. Dalam keadaan yang tidak sihat tetapi oleh kerana rasa tanggungjawab kendalikan program umrah Kembara Iman Saudara Baru, bidadari saya pergi juga umrah bersama.

"Hari pertama sampai di Mekah saya bantu Bidadari pakai wheel chair tunaikan umrah kerana tak boleh berdiri dan berjalan lagi.

"Hari ke3, pada pukul 10:30mlm program kami mendaki Bukit Nur / Jabal Nur pula.

"Hasrat isteri saya ingin tunggu dalam bas sahaja sementara jemaah lain mendaki bukit tak kesampaian, apabila toleh belakang, bas dah pergi. Nak tak nak kena daki.

"Bidadari saya kata; "Mungkin Allah nak kita daki juga walaupun dalam keadaan tidak sihat. Isteri Rasulullah S.A.W , Siti Khadijah dulu berulang alik daki Jabal Nur hantar makanan dan juga Asma hantar makanan ketika sedang hamil 8 bulan. ok je alhamdulillah."

"Alhamdulillah.... Bidadari saya selamat sampai kemuncak Jabal Nur dan dapat masuk Gua Hira pada pukul 12:15malam dengan izin Allah... Ketika saya dan bidadari saya sampai di kemuncak seluruh jemaah terkejut yang Bidadari saya boleh sampai ke Gua Hira dalam keadaan tidak sihat, perut baru lepas di bedah... Hanya berbekalkan tongkat mendaki Jabal Nur dan saya yang memimpinnya di waktu malam.

"Kami seluruh jemaah Kembara Iman Saudra baru seperti dapat merasai kepayahan Rasulullah S.A.W mendaki Jabal Nur ketika dahulu.

"Alhamdulillah.. Kadang-kadang kita rasa kita tak mampu buat dengan ujian yang diberikan, tetapi Allah tahu hambaNya yang mana satu mampu tempuhi," tulis Adam.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"AYAH PESAN USAH PUTARKAN LAGUNYA" - ANAK S.M. SALIM

Siapa yang tidak pernah mendengar lagu-lagu penyanyi legenda lagu Melayu asli, Allahyarham Tan Sri SM Salim, seperti 'Pantun Budi' yang sering dimainkan di majlis-majlis  perkahwinan, apatah lagi lagu 'Apa Nak Jadi' dan lagu 'Pandang-pandang, Jeling-jeling' pasti menghiburkan hati orang ramai.

Anak keenam Allahyarham Tan Sri SM Salim, Sheikh Shamsul Sheikh Salim, 51, berkata bahawa arwah ayahnya pernah berpesan kepadanya supaya semua lagu dan video muzik Allahyarham tidak dimainkan selepas ketiadaannya. Namun jelas Sheikh Shamsul, perkara itu sukar dilakukan.

"Saya pernah cakap ayah adalah public figure. Jadi, kalau tersebar berita dia jatuh pun, orang akan datang. "Saya tidak ada hak untuk halang media berhenti memutarkan lagu dan muzik video dia," katanya.

Allahyarham yang menderita sakit saraf sejak 17 tahun lalu, meninggal dunia dikelilingi isteri, anak dan cucu di rumah seorang anaknya di Sering Ukay, Ukay Perdana, di sini, 5.45 petang tadi.

SM Salim atau nama sebenarnya, Sheikh Salim Sheikh Muhammad Al Mahros meninggalkan isteri, Puan Sri Aishah Abdul Ghani dan tujuh anak iaitu Sheikh Samsudin, 68; Siti Noraishah, 60; Siti Nur Huda, 56; Siti Maheran, 54; Siti Huzayah, 53; Sheikh Shamsul, 51 dan Siti Zubaidah, 35.

Tambah Sheikh Shamsul, beliau juga tidak marah ada individu berkongsi berita kematian ayahnya sebelum beliau menemui ajal.

"Semua orang nak jadi yang pertama. Terpulang pada individu untuk mencari yang sahih dengan tidak. Kalau tidak benar, biar dia jawab di sana nanti," ujarnya dipetik sebagai berkata.

Bercerita detik terakhir, Sheikh Shamsul berkata, ayahnya terjaga beberapa kali dan meminta minuman, awal pagi tadi, sebelum menghembuskan nafas terakhir.

--- IKLAN ---

Katanya, arwah terjaga kira-kira jam 11 malam tadi ketika Datuk Ramli MS datang menziarah dan mulutnya kelihatan berkata sesuatu tetapi tidak keluar suara.

"Sepanjang malam tadi, saya ada di sisinya. Ayah terjaga kira-kira jam 3 pagi, diikuti 4.30 pagi dan 5.45 pagi kerana meminta air.

"Saya beri ayah minum air Zam Zam. Jam 6 pagi tadi saya nampak denyutan nadinya kembali normal sebelum menurun ke paras tidak normal dua jam kemudian," tuturnya ketika ditemui pemberita di kediaman ayahnya di Ukay Perdana.

Sumber: Berita Harian

Foto: Berita Harian & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ANAK USIA 2 BULAN - BRONT PALARAE SERONOK JADI BAPA

Sebagaimana Rosyam Nor satu ketika dulu yang amat berahsia mengenai keluarga, Bront Palarae seolah mengikut jejak Rosyam apabila tidak begitu gemar berkongsi cerita kehidupan peribadinya.

"Orang nak tahu saya ini sudah kahwin atau belum. Ada yang fikir belum sedangkan saya sebenarnya sudah pun beristeri. Namun ada sebab mengapa orang panggil itu sebagai hal peribadi. Untuk disimpan sendiri.

"Kalau saya tayang kepada umum, tak jadi hal peribadilah lagi," ujarnya yang mengaku sering menerima pertanyaan sama ada benar dia sudah berkahwin termasuk disoal mengenai anak.

"Tak adalah setiap kali bila ditanya, saya nak jawab terutama di laman sosial. Tetapi secara umumnya saya ada sesekali akan menjawab persoalan mereka dengan cara saya sendiri.

"Ada benda yang saya tunjuk tetapi ikut kesesuaian keadaan. Tak adalah saya nak jawab kesemuanya sekali," tambahnya yang bersyukur kerana isterinya memahami tugas dan kerjayanya sebagai seorang aktor.

"Alhamdulillah saya dikurniakan isteri yang faham saya berada dalam ruang ini. Setuju atau tidak, suka atau tidak, dia akan faham.

--- IKLAN ---

"Dalam kerjaya saya, walaupun kita cuba mengelak, ada ketika berlaku juga sentuhan antara bukan muhrim sebagai contoh, dan itu adalah sebahagian daripada kerja saya.

"Itu terpulang bagaimana pasangan kita nak kendalikan dan terima hal itu namun bagi saya berbalik kepada tahap kematangan seseorang.

"Kami sudah lama kenal antara satu sama lain, sudah bercinta sejak 2003 lagi. Jadi seharusnya dia sudah kenal saya bagaimana dan saya kenal dia bagaimana," katanya.

Untuk info, dia kini sudah bergelar bapa kepada cahayamata pertamanya yang kini berusia dua bulan.

"Saya rasa pengalaman sebagai bapa adalah menyeronokkan. Namun pada masa yang sama, saya masih lagi tak percaya yang saya kini sudah ada anak.

"Setiap hari terfikir, oh aku sudah ada anak. Juga menjadikan paksi kehidupan saya kini sedikit berubah. Sebelum ini cuma ada isteri, kini segala keputusan yang saya buat kenalah melibatkan si kecil itu.

"Memang tak dinafikan, apabila sudah ada anak, memang anak sajalah yang saya fikir. Itu belum nanti dia sudah besar, pergi sekolah dan sebagainya. Pendek kata, memang banyak yang saya perlu kendalikan dan setiap hari adalah proses belajar untuk saya menjadi bapa yang baik," jelasnya dipetik melalui Utusan.

Sumber: Utusan - Foto: BP IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TIARA JACQUELINA KENANG PEMERGIAN HANI MOHSIN: "SEORANG BAPA YANG SANGAT BERDEDIKASI & PENYAYANG"

Penerbit, pelakon dan pengarah terkenal, Puan Sri Tiara Jacquelina menerusi laman Instagram miliknya telah berkongsi sekeping foto kenangan arwah bekas suaminya, pelakon Allahyarham Hani Mohsin. Menurut Tiara, perkongsian yang dikongsi di Instagram itu adalah sempena memperingati tarikh hari lahir Allahyarham hari ini.

"Memperingati seorang bapa yang paling berdedikasi dan penyayang, seorang rakan yang setia dan seorang pelakon yang sangat berbakat di layar perak sempena hari ulang tahun kelahirannya yang ke-55 hari ini," tulis Tiara sebagai kapsyen.

Dalam pada itu, Tiara turut mengajak orang ramai yang mengenali atau masih ingat akan Allahyarham untuk menyedekahkan Al-Fatihah: "Bagi anda yang kenal atau ingat pada arwah Hani Mohsin Hanafi, sudi lah kiranya menghadiahkan bacaan Al-Fatihah untuk dia pada ulang tahun kelahirannya 55 tahun yang lalu," tulisnya lagi.

Klik untuk gambar besar

Menjengah ruangan komen entri berkenaan, rata-rata teman industri dan pengikut Tiara meninggalkan komen positif dan turut membacakan Al-Fatihah buat Allahyarham. Antara yang meninggalkan komen adalah Datuk Seri Siti Nurhaliza, Noryn Aziz, Tya Arifin dan ramai lagi.

Terdahulu, Tiara pernah mendirikan rumah tangga bersama Hani Mohsin pada tahun 1993, namun mereka berpisah pada tahun 1998. Hasil perkongsian hidup, mereka dikurniakan seorang cahaya mata iaitu Hani Karmila Hani Mohsin yang turut kelihatan dalam foto yang dikongsi Tiara itu. Allahyarham menghembuskan nafas terakhir pada tahun 2006 akibat mengalami penyakit jantung.

www.myartis.com / Sumber & foto: Astro Gempak & Instagram Tiara Jacquelina

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAYANA ROZA BAKAL BERTUNANG, AHLI PERNIAGAAN PILIHAN HATINYA

Tidak lama lagi, pelakon Dayana Roza bakal mengikat tali pertunangan dengan jejaka pilihan hatinya yang juga merupakan seorang ahli perniagaan. Menurut Dayana atau nama sebenarnya, Nur Dayana Kamsun Baharin, 29, dia sudah mengenali bakal tunangnya itu, Adale Adham, 33, sejak enam tahun yang lalu.

"Memang dalam perancangan bertunang. Insya-Allah dalam masa terdekat ni. Tapi buat masa ini demi menjaga hati kedua-dua belah keluarga, saya tidak boleh beritahu tarikh lagi. Sekarang ini tengah buat persiapan. Insya-Allah tidak lama lagi saya akan beritahu nanti," katanya kepada Astro Gempak.

Terdahulu, Dayana menerusi satu entri di Instagram berkongsi sekeping foto yang memaparkan mereka berdua mengenakan pakaian sedondon berwarna hitam. Katanya lagi, bibit percintaan mereka hanya mula berputik pada tahun ini sebelum mereka berdua membuat keputusan melangkah ke fasa yang lebih serius.

Klik untuk gambar besar

Jelas Dayana, dia juga merancang untuk mengakhiri zaman bujangnya pada tahun ini: "Insya-Allah, rancang nikah tahun ini juga," katanya.

Sementara itu, menerusi posting tersebut, Adale turut mengakui wanita dalam gambar tersebut merupakan bakal isterinya: "Bakal isteri," tulisnya ringkas.

www.myartis.com / Sumber & foto: Astro Gempak & Instagram Dayana Roza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFKAH ANAK: "PERGILAH JUAL MOTOR TU" - ELLY MAZLEIN

Melalui perkongsian di Instagram, penyanyi dan pelakon Elly Mazlein menjelaskan bahawa bekas suaminya, Azmi Hatta gagal melunaskan nafkah anak mereka, Putri Sara Sefhia yang kini berusia 2 tahun.

Selain itu, penyanyi lagu 'Usah Ditambah Bara Yang Tersimpan' itu turut menyelitkan pesanan tajam buat Azmi Hatta.

Melalui muatnaik yang kini telah dipadam itu, Elly mendakwa bahawa Hatta mampu membayar bayaran bulanan motosikal berkuasa tingginya namun gagal untuk memberikan nafkah.

Memetik kata-kata Elly yang dipetik melalui laporan Astro Awani lebih baik jualkan saja motosikal tersebut, sekurangnya mampu membayar nafkah anak.

Klik untuk gambar besar

"Ramai menyayangimu dan menghargaimu manja. @azmi_hata buat apa tu? Nafkah anak dah berbulan-bulan tak bayar ni. Ajak Kakak Lina ke mahkamah, banyak pula duit bayar lawyer.

"Nafkah anak yang hanya RM1500 liat bebenar nak membayarnya. Motor Harley Davidson vroooom vroooom ada pulak duit nak membayar bulan-bulan.

"Meh Kakak Lina nak nasihat.. Ya Kakak Lina faham @azmi_hata nak manja dengan Kakak Lina ya. Tak apa, meh Kakak Lina manjakan dengan bagi sebungkus buah fikiran.

"Kalau rasa motor Harley Davidson tu punca tak mampu nak membayar nafkah anak, meh Kakak Lina ajar macam mana nak membuatnya.

"Pergilah jual motor tu, habis cerita... Selesai masalah. Kakak Lina syak @azmi_hata mesti setuju dengan sebungkus buah fikiran yang Kakak Lina bagi ni kan?" katanya.

Begitulah kisahnya di antara Elly dan bekas suaminya. Elly bernikah dengan Azmi pada November 2014 dan bercerai pada Oktober 2015 ketika Elly sarat hamil empat bulan. Semoga nanti nafkah dapatlah diselesaikan ya.

www.myartis.com / Sumber: Rotikaya & Astro Awani

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KEHIDUPAN KINI LEBIH BAIK - SAHARA YAACOB MAHU TOLONG ORANG PULA

"Sebelum ini banyak pihak yang tampil menghulurkan bantuan bagi membolehkan saya kembali bangkit dan menjalani kehidupan lebih baik dan selesa.

"Saya tidak pernah lupakan insan-insan berhati mulia yang membantu saya dan cara saya ingin membalas kembali adalah dengan membuat kebajikan kepada orang lain pula.

"Alhamdulillah saya diberi peluang dan kesempatan untuk melakukan kerja amal sepanjang Ramadan ini dan ia membuatkan saya bahagia," kata penyanyi popular era 1980-an iaitu Sahara Yaacob, 61.

Setahun lalu, kehidupan Sahara mula berubah selepas kisahnya tinggal dalam keadaan daif dalam sebuah stor di Hulu Langat mendapat perhatian.

Kehidupannya kini lebih baik apabila mempunyai rumah sendiri selain karier seninya kembali rancak dengan pelbagai undangan nyanyian pentas.

Maka sebab itu, Sahara mahu memberi balik kepada golongan memerlukan sebagai tanda terima kasih kepada insan-insan yang disifatkan sebagai berhati mulia yang telah membantunya sebelum ini.

Atas dasar itu juga, Sahara menolak semua tawaran nyanyian sepanjang Ramadan bagi membolehkan dia melakukan kerja amal dan membantu golongan kurang bernasib baik.

Klik untuk gambar besar

Kata Sahara lagi, pengalamannya sebelum ini banyak memberi inspirasi agar sentiasa berkongis kegembiraan dan rezeki dengan orang lain.

"Saya pernah merasai bagaimana kehidupan tidak dipedulikan oleh sesiapa dan rezeki saya juga dipertemukan dengan golongan yang bermurah hati membantu saya.

"Jadi apa salahnya saya pulangkan balik setakat termampu seperti hadir ke program-program berbuka puasa bersama anak yatim atau pun program-program kebajikan," ujarnya.

Bercakap mengenai sambutan Ramadan pada tahun ini, Sahara berkata ia lebih bermakna kerana mempunyai rumah sendiri dan dapat menjalani ibadah itu dengan lebih baik.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


CIK B TERIMA PUJIAN HULUR BANTUAN: "SAYA & MAMA ADALAH DUA INDIVIDU BERBEZA"

Kenyataan jutawan komestik Datuk Seri Vida berhubung isu bendera putih sebelum ini telah membuatkan dirinya dikecam netizen yang meluahkan rasa tidak puas hati.

Ketika Vida dikecam, anaknya iaitu Cik B pula menerima pujian ramai apabila menghulurkan bantuan kepada mereka yang memerlukan. Seperti sudah dijangka, Cik B juga turut menerima komen daripada netizen berhubung isu ibunya.

Menerusi satu entri di Twitter, Cik B ada memuat naik komen netizen mengenai perkara itu. Tampil mengulas kritikan netizen itu, Cik B berharap netizen faham bahawa dia dan ibunya adalah dua individu berbeza. Ujarnya. ibunya berhak ada pandangannya sendiri namun tidak bermakna mereka berkongsi pendapat yang sama.

Klik untuk gambar besar

Kata Cik B lagi, dia menyifatkan ibunya seorang wanita yang sangat hebat dan sentiasa menghormati ibunya. Perkongsian Cik B itu mendapat pelbagai reaksi daripada netizen yang memuji jawapan matang gadis berusia 16 tahun itu. Serta berani bersuara mengenai isu melibatkan ibunya.

Dalam pada itu, netizen berkata di sebalik keperibadian Cik B hebat adalah disebabkan didikan hebat daripada ibunya. Tidak kurang juga, ada yang mengatakan tidak sepatutnya membabitkan Cik B dalam kontroversi ibunya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERJAYA GENGGAM DIPLOMA - NAIM DANIEL MAHU IJAZAH PULA

Pelakon dan penyanyi Naim Daniel yang berhempas pulas membahagikan masa antara aktiviti seni dan pelajaran itu kini berbangga apabila dia berjaya menggenggam diploma dalam bidang muzik.

Lebih membuatkan Naim bersyukur, sepanjang pengajian di Universiti Teknologi MARA (UiTM) Shah Alam, dia juga berjaya mendapat Anugerah Dekan untuk tiga semester.

Bintang 'Bisik Pada Langit' itu menerima diplomanya pada upacara konvokesyen di Dewan Agong Tuanku Canselor (DATC), UiTM Shah Alam, baru-baru ini.

"Insya-Allah, saya akan menyambung pengajian ke peringkat ijazah pula pada tahun depan, atas dorongan keluarga dan insan sekeliling. Justeru, saya perlu menyusun jadual seni dengan sebaiknya bagi memudahkan saya memberikan tumpuan kepada kedua-dua bidang nanti.

"Tentunya saya berbangga apabila dapat menghabiskan pengajian sekalipun sibuk dengan rutin seni. Semua itu berbalik kepada kemahuan diri sendiri," tuturnya yang menerima diplomanya sehari selepas penyanyi, Sufian Suhaimi, menggenggam Ijazah Sarjana Komunikasi Massa dari universiti sama.

Klik untuk gambar besar

Ketika ini, Naim yang berusia kini 21 tahun itu masih sibuk mempromosikan single terbarunya yang berjudul 'Sempurna'.

Lagu ciptaannya bersama Omar K dan Adib Hamdi itu cuba menyampaikan mesej kepada anak muda supaya tidak mengabaikan diri serta cita-cita kerana tekanan serta pandangan negatif orang lain.

"Saya juga menjual barangan istimewa seperti kemeja T sebagai strategi mempromosikan lagu terbabit. Pada masa sama, saya kini berusaha untuk menghasilkan single seterusnya. Mungkin selepas ini saya merakamkan lagu berentak balada pula, selain karya dalam bahasa Inggeris," katanya.

Artis naungan World Peace Entertainment yang mula menceburi industri hiburan sejak usia 13 tahun itu muncul dengan single sulung, 'Sekali Lagi', awal tahun ini.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 PHOTO - KELUARGA BESAR AZNIL NAWAWI

Kebiasaannya, pelakon dan pengacara Aznil Haji Nawawi memang jarang bergambar dengan keluarganya. Tapi bila dia bergambar, memang besar dan ramai.

Big Family Day! Begitulah kata Aznil yang sempat ke  Universal Studio, Pulau Sentosa Singapura untuk makan angin beramai-ramai. Tentu Belanjanya pun besarkan?


BERSYUKUR REZEKI MENCURAH-CURAH - ZAMANI SEDIA DIBEDAH NOVEMBER INI: "DOAKAN SAYA SELAMAT"

"Saya memang sangat takut... sebab tulah saya panggil semua keluarga saya, keluarga isteri saya, sahabat-sahabat saya yang lama-lama. Itu pun saya panggil berjumpa, bukan apa kita minta maaf... kita bukan tahu apa jadi.

"Apa pun doakan saya selamatlah. Itu cuma sekadar persedian sebab saya rasa takutkan,"demikianlah tutur penyanyi Zamani Slam yang terpaksa menolak beberapa tawaran nyanyian kerana ingin membuat persiapan akhir sebelum menjalani pembedahan tulang belakang pada November ini.

Untuk makluman, Zamani menderita penyakit skoliosis sejak 2015 sehingga menyebabkan perubahan pada fizikal badannya yang kini semakin membengkok. Terkini tulang belakang penyanyi 'Mentari Muncul Lagi' ini mula mencucuk tulang rusuk dan menghimpit jantung.

Klik untuk gambar besar

Zamani atau nama sebenarnya Zamani Ibrahim, 52, dalam masa sama turut meluahkan rasa syukur apabila ramai pihak menghulurkan sumbangan dan menawarkan tawaran menyanyi selepas cerita mengenai penyakitnya itu tular di media sosial.

"Saya anjakkan waktu pembedahan pada bulan November sebab sudah terambil show sehingga bulan Oktober jadi saya perlu laksanakan tugasan terakhir ini sebelum melakukan pembedahan. Tapi sekarang ini saya sudah mula kurangkan dan tidak menerima mana-mana tawaran menyanyi lagi.

"Semakin banyak tawaran yang diterima selepas mereka tahu keadaan saya. Sekarang saya tidak boleh mengambil kesemuanya, terima kasih kepada mereka yang prihatin dan sayangkan saya," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA PKP - UCHOP KINI JUAL IKAN

Bekas juara program Vokal Bukan Sekadar Rupa musim kedua, penyanyi Uchop Ahmad, yang terperangkap di Kuala Selangor semasa tempoh Perintah Kawalan Pergerakan (PKP) mendapat kerjaya baru iaitu menjual ikan.

"Saya bersama seorang rakan akan ambil ikan di jeti seawal jam 3 pagi dan kemudian membawanya untuk dijual di Kuala Lumpur.

"Ikan ini saya ambil dengan harga tertentu dan dijual dengan harga yang dapat memberikan sedikit keuntungan selepas ditolak kos minyak kereta dan tol.

"Alhamdulillah, usaha ini dapat sokongan yang baik daripada pembeli. Malah golongan artis antaranya Datuk Hattan juga pernah menggunakan khidmat saya untuk kerja amalnya. Dia tempah ikan segar untuk diberikan kepada rakan artis yang kurang bernasib baik," ujarnya yang mencari inisiatif pendapatan lain.

"Alhamdulillah, usaha ini dapat sokongan yang baik daripada pembeli. Tidak menjangka ramai yang berminat dan sejak 31 Mac lalu saya mula buat kerja ini.

"Dalam sehari saya bergerak ke tujuh lokasi seperti Shah Alam, Sunway, Subang, Ampang, Selayang dan Setiawangsa. Saya hanya ambil tempahan dan bukan jual secara terbuka. Kami ikut prosedur yang ditetapkan kerajaan," katanya.

Klik untuk gambar besar

"Saya nak tukar persepsi masyarakat terhadap golongan artis yang dikatakan kaya raya.

"Artis juga kena berusaha seperti orang biasa dan persepsi inilah yang nak diperbetulkan.

"Setakat ini saya sudah tiga kali keluar bawa ikan ke Kuala Lumpur dan seronok dengan apa yang dilakukan," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIGELAR 'PEREMPUAN JALANG', MESEJ SUAMI ORANG: "MARAH SUAMI ANDA YA..." - JOY

"Tak fasal-fasal Joy kena maki hari ini (Ahad). Mohon maaf kepada isteri-isteri yang terbaca dalam WhatsApp suami masing-masing bila 'message blast' Joy yang ada perkataan 'dear, sayang, with love, emoji kiss' dan lain-lain.

"Serius, Joy sendiri pun tak tahu suami anda pun antara agent atau stokis online MERVE (profile picture tak letak jadi tak tahu agent tu lelaki atau perempuan). Mesej itu secara rambang (blast). Bukan Joy bagi secara personal ya... Sebab biasanya agents dan promoter online semuanya wanita. Jarang ada lelaki.

"Semoga tiada salah faham lagi buat isteri-isteri yang suaminya adalah stokis MERVE. Kalau nak marah, marah suami anda ya. Jangan marah Joy. Tak fasal mendapat panggilan perempuan jal***," demikian kata usahawan kosmetik Joy Revfa digelar sebagai 'perempuan jalang', gara-gara menghantar mesej dengan emoji cium dan panggilan manja seperti sayang kepada suami orang.

Enggan membiarkan perkara itu menjadi salah faham, Joy atau nama sebenarnya Siti Arifah Mohd Amin tampil memohon maaf dan menjelaskan perkara sebenar mengenai mesej tersebut yang dihantar secara rambang (blast) bukannya peribadi.

Klik untuk gambar besar

Menurut Joy, dia tidak mengetahui dalam kalangan stokis dan ejen produknya iaitu MERVE ada lelaki yang sudah berkahwin memandangkan gambar di aplikasi WhatsApp tidak menggunakan foto sebenar. Bekas isteri kepada penyanyi Hafiz Hamidun itu tampil membuat permohonan maaf dan menjelaskan perkara itu di laman Facebook miliknya.

Joy turut memuat naik foto paparan skrin mesej seorang wanita berang dengan mesej mesra yang dihantar kepada suaminya dan memanggil usahawan itu dengan panggilan tidak baik: "Apa benda with love dengan laki (suami) orang ini? Siapa ini? Tak ada kerja kacau laki orang? Perempuan jalang," tulisnya.

Dalam pada itu, rata-rata netizen memahami niat Joy menghantar mesej itu dan menganggap wanita tersebut terlalu sensitif sehingga menjadi salah faham.

www.myartis.com / Sumber & foto: mStar & Instagram Joy Revfa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - SOO WINCCI SAMBUT 'BIRTHDAY' IQRAM DINZLY

Sambutan Hari Lahir 'berdua' Iqram Dinzly dan Soo Wincci yang menimbulkan persoalan segelintir pihak mengenai hubungan mereka. Siap beri kek ikan dengan makanan istimewa lagi..!

"Tuhan tu Maha Kaya.. Maha Pemurah.. Lagi Maha segalanya. Kalau kita ikhlas dan redha akan sesuatu ketentuannya, pasti ada balasan yg terbaik darinya. Lepas ni tak mahu main-main dah," ujar Iqram yang kini berusia 32 tahun.


ZIARAH HARI RAYA - AIMAN TINO IZIN SAUDARA TERDEKAT ZIARAH TAPI HARUS IKUT SOP

Sambutan Aidilfitri untuk tahun ini nampaknya berbeza dari tahun sebelumnya selepas wabak COVID-19 melanda negara dan Perintah Kawalan Pergerakan (PKP) dilaksanakan pada 18 Mac lalu, seterusnya Perintah Kawalan Pergerakan Bersyarat (PKPB) pada 4 Mei lalu.

Turut dirasai penyanyi Aiman Tino yang tidak dapat meneruskan tradisi berkumpul bersama keluarga, saudara-mara dan peminat seperti tahun sebelum ini. Aiman bagaimanapun berkata masih ada saudara-maranya yang tinggal berdekatan dan tidak menghalang jika ada yang mahu mengunjungi kediamannya pada hari raya ini.

Namun, ziarah raya itu haruslah mengikut prosedur operasi standard (SOP) yang digariskan oleh kerajaan: "Semua dah boleh bayangkan raya tahun ini sangat berbeza dan berlainan, kita akan duduk rumah sahaja tak boleh nak kemana-mana.

Ada saudara-mara yang tinggal berdekatan sahaja... kalau mereka nak datang rumah boleh tapi haruslah mengikut SOP yang ditetapkan kerajaan antaranya maksimum 20 orang dalam satu masa. Tidak apalah jika tahun ini kita berkorban kemeriahan raya demi keselamatan dan kesihatan semua orang. InsyaAllah, kita doakan semoga keadaan akan kembali pulih seperti biasa tidak lama lagi," katanya.

Klik untuk gambar besar

Sementara itu, penyanyi lagu Benci ini berkata penularan wabak Covid-19 dan pelaksanaan Perintah Kawalan Pergerakan (PKP) memberi ruang untuknya memanfaatkan lebih banyak masa bersama keluarga di rumah.

"Saya percaya setiap apa yang berlaku ada hikmahnya... sebenarnya inilah masa untuk kita lebih hargai orang tersayang, membuka mata ramai orang bahawa sebelum ini banyak masa yang kita buang. Jadi peluang dapat bersama keluarga ini haruslah digunakan sebaik-baiknya... sama-samalah kita berdoa supaya raya tahun ini akan lebih diberkati.

"Saya juga nak ucapkan selamat hari raya kepada semua peminat, keluarga dan saudara-mara yang tak dapat bertemu Aidilfitri ini... saya minta maaf jika ada salah silap dan selamat hari raya ya!," ujarnya.

Dalam perkembangan lain, Aiman berkolaborasi bersama penyanyi Sufian Suhaimi, Luqman Faiz, Fieya Julia, Fara Hezel dan Yazid Izaham dalam lagu raya terbaharu berjudul 'Suasana Hari Lebaran'. Lagu ciptaan komposer hebat, S Atan dan lirik oleh Siso Kopratasa sudah dimuat naik di laman YouTube Aries Music sejak 12 Mei lalu.

www.myartis.com / Sumber & foto: mStar & Instagram Aiman Tino

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERIK DENGAN JEJAKA TEMPATAN - RAMONA ZAMZAM NIKAH JEJAKA PALESTIN 15 MEI INI

Lelaki warganegara asing mempunyai karakter yang lebih memikat berbanding lelaki tempatan, demikian kata Ramona Zamzam mengenai jejaka pilihan hatinya seorang rakyat Palestin bernama Rami Alashkar.

"Saya bukan jenis yang pilih lelaki luar, tetapi pengalaman saya bercinta dengan lelaki tempatan membuatkan saya sedikit serik. Berbeza dengan Rami kerana dia tidak mengongkong saya, jauh sekali bersikap cemburu buta. Pendek kata, semuanya senang dan aman.

Klik gambar untuk size besar

"Alhamdulillah, saya kini dalam proses persiapan untuk melangsungkan majlis pernikahan lebih kurang sebulan sahaja lagi. Saya memilih untuk terus bernikah dan tidak akan ada majlis bertunang.

"Buat masa ini, kami rancang adakan majlis akad nikah di Masjid Wilayah Persekutuan, Jalan Duta. Bagaimanapun ada pihak berhajat untuk menaja majlis akad nikah kami. Jadi kemungkinan besar lokasi dan masa akan berubah jika kata sepakat dicapai dengan penaja. Apa yang penting, tarikhnya tetap sama," tambah Ramona yang memilih tarikh 15 Mei ini untuk hari pernikahannya.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SEKALI LAFAZ - FIZO KINI SAH SUAMI MAWAR

Akhirnya dengan sekali lafaz, Fizo Omar sah menjadi suami kepada Mawar Abdul Karim kira-kira jam 9.35 pagi tadi. Awalnya, Fizo kelihatan sedikit gemuruh tetapi beberapa saat kemudian dia mula menyebut dengan lancar lafaz nikah tersebut.

Terdahulu, ketibaan rombongan Fizo yang didahului penunggang motosikal disambut meriah oleh pihak perempuan. Antara yang mengiringi Fizo ialah Datuk Rosyam Nor, Shaheizy Sam, Nazim othman, Fahrin Ahmad, Iqram dan Shila Amzah.

Pihak lelaki membawa 7 dulang hantaran berupa Cincin, Mas Kahwin RM506, Motor Vespa, Kek berupa Hot Burger, Beg tangan, Jam, Al-Quran dan jongkong emas bertulis ‘Fizo Love Mawar’ seberat 1.011 kilogram. Manakala pihak perempuan membalas 9 dulang hantaran berupa Cincin, Motosikal Ducati bernombor plat MF120, helmet, jaket, Mac Book, Beg duit, kek dan set penjagaan diri.

Pasangan ini merancang untuk berbulan madu mengelilingi Eropah selama tiga minggu dan majlis resepsi di Kelantan dan Pulau Pinang akan dibuat di akhir tahun selepas pulang berbulan madu. Tahniah diucapkan buat Fizo dan Mawar!

Klik gambar untuk imej besar...


AMENG ATASI KEMURUNGAN DENGAN KHATAM AL-QURAN LEBIH 100X DI PENJARA

Jika dahulu dirinya buta Al-Quran namun sekarang Ameng Spring atau nama sebenarnya Wan Aminuddin Wan Ismail, 47, sudah boleh mengkhatam Al-Quran serta menjadi guru kepada 40 anak murid ketika di penjara.

Ameng yang mengakui mengalami kemurungan pada tahun pertama menjalani hukuman penjara kerana kesalahan dadah, mula belajar membaca sehingga khatam lebih 100 kali adalah selepas mendapat nasihat seorang pegawai penjara bernama Ramli dan semangatnya mula bangkit dengan mendalami ilmu agama.

-- IKLAN --

"Nak senyum pun tak berdaya. Boleh dikatakan hampir setiap hari saya menangis. Ketika solat menangis, malah ketika nak makan pun menangis.

"Tiada kawan untuk bercakap dan mengadu. Saya bagaikan hilang keyakinan diri kerana membayangkan suatu masa nanti boleh jadi gila dengan keadaan begitu.

"Setiap hari saya akan cari seorang daripada banduan yang pandai mengaji dan minta dia mengajar. Saya akhirnya berjaya khatam al-Quran dalam tempoh empat bulan dan dalam tempoh itu juga saya mampu mengajar orang lain," ujarnya dipetik sebagai berkata.

Ameng dijatuhi hukuman penjara lapan tahun dan 10 sebatan oleh Mahkamah Sesyen Melaka pada April 2011 atas tiga kesalahan, dua daripadanya kes memiliki dadah.

Namun beliau dibebaskan dari Penjara Kluang semalam selepas diberi pengampunan kerana menunjukkan kelakuan dan disiplin yang cemerlang.

Sumber: MMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SYIRIK - BUKAN FILEM BIASA..??

Meskipun tidak gah sebagaimana tayangan filem-filem lain, namun tayangan media filem Syirik di Finas, Ulu Klang (12 Mei 2009) membuat penonton jadi terkejut, bangga dan memuji keberanian M. Subash. Ini kerana, filem yang kelihatan seram itu rupa-rupanya menyelitkan satu kelainan yang amat jarang dilakukan oleh segelintir penerbit dan pengarah filem tempatan.Malah kalau sekali imbas, mungkin ada yang mengatakan Genius Parade 'gila' kerana menerbitkan filem seperti itu yang tidak tentu untungnya. Penyelitan mesej bagi menyatukan kaum di Malaysia disamping menyerap nilai-nilai murni dikalangan generasi muda pastinya amat sukar difahami bagi mereka yang sudah terbiasa menonton filem komersil."Kejayaan sebuah filem dapat diukur dengan pelbagai cara. Ada yang melihat dari segi pungutan di pawagam, ada yang melihat dari segi bilangan anugerah yang diperoleh. Tetapi bagi pihak Genius Parade, kejayaan filem adalah lebih kepada pengaplikasian tenaga dan minda secukupnya dalam tempoh yang singkat tetapi mampu menghasilkan produk yang cukup berkualiti dan layak dijadikan bahan rujuk untuk golongan pencipta filem," ujar Subash.Tambahnya, "Tempoh penggambaran yang panjang bukannya lesen untuk menghasilkan filem yang bermutu dan bermesej. Apa yang Genius Parade inginkan adalah penghasilan filem yang bermesej tinggi dan mampu menjaga budaya bangsa dan sekaligus mempertahankan nilai-nilai yang semakin haus ditelan zaman. Jangan lihat filem sebagai filem murah atau mahal, lihatlah filem sebagai media membangunkan martabat dan memupuk semangat kekitaan."Penerapan nilai agama dalam apa cara sekali pun adalah aktiviti yang diredhai oleh Tuhan. Jadi pihak Genius Parade merasakan bahawa jika niat intuk menghasilkan sesuatu filem adalah baik, maka jumlah hari bukan menjadi suatu isu. Yang penting penggemblengan tenaga pelbagai pihak jika diberi tumpuan sepenuhnya dan mengikut jadual yang ditetapkan, semua dapat dihabiskan secepat mungkin."Jika para pelakon juga diberi skrip awal dan diberi asuhan yang sempurna, semua yang ingin dicapai dapat dilaksanakan," ujarnya.Syirik yang dijangka bakal ditayangkan pada Julai ini sebenarnya memerlukan pengertian mendalam untuk difahami. Bak kata pepatah, kalau tak dipecahkan ruyung, manakan dapat sagunya?Selepas cacat... kini Subash membawa watak wanita pula..................................................................................................EKSKLUSIF!M. Subash dalam satu pertemuan dengan myartis telah mengakui memeluk Islam. Beliau kini adalah M. Subash Bin Abdullah. Diminta mengulas lanjut mengenai perkara itu, katanya hatinya mula terbuka untuk menerima Islam ketika mendapat hidayah melalui mimpi yang membuat hatinya tidak tenang.Selanjutnya, dia mendapat petunjuk daripada Allah SWT apabila membuat penggambaran filem Pencil. "Ketika itu saya kerap melihat satu cahaya terang daripada sebuah masjid. Entah bagaimana, saya jadi cinta pada agama Islam dan mendapat bimbingan daripada seorang Ustaz," katanya.Sementara itu, Penerbit filem Pencil, Surenther juga secara terangan mengakui akan turut mengikut jejak langkah Subash tidak lama lagi. Dia bagaimanapun enggan menjelaskan perihal tersebut dengan lebih lanjut.Dua sahabat... satu jiwa!........................................................................................................GAMBAR LAIN: KLIK UNTUK BELAKANG TABIR FILEM SYIRIKARKIB BERITA: SELEPAS PENSIL, KINI SYIRIK...ARKIB VIDEO: Trailer filem Syirik(\__/)(='.'=)(")_(")Photo Copyright myartis 2009


LANA NODIN & SUAMI LEGA DOKTOR SAHKAN BILLY SEMBUH 90 PERATUS

Nampaknya pelakon Lana Nodin dan suaminya, Mohd Daud Mckienzie boleh tersenyum girang dan menarik nafas lega kerana anak bongsu mereka, William Daud McKienzie atau Billy disahkan oleh doktor sudah sembuh selepas berdepan dugaan besar apabila anak lelakinya itu menghidap masalah injap jantung sempit (aortic stenosis) sejak dilahirkan.

Sebelum ini Billy menjalani prosedur 'baloon valvuloplasty' pada awal tahun lalu. Ujian besar datang apabila hari pertama pembedahan mahu dilakukan Billy berdepan masalah sehingga menyebabkan jantungnya berhenti berdenyut seketika.

Bagaimanapun, dengan kepakaran dimiliki pakar perubatan di Institut Jantung Negara (IJN), Billy dapat diselamatkan dan pembedahan dilakukan beberapa hari kemudian. Kini Lana dan Daud mengesahkan Billy sudah sihat sepenuhnya dan perkara itu dimaklumkan sendiri oleh doktor.

Ditemui pada majlis sambutan hari jadi dua cahaya matanya, Gia Quinn McKienzi, 4, dan Billy genap setahun, Sabtu lalu di Molly Fantasy My Town, Cheras, Kuala Lumpur, kata Lana, doktor menjelaskan masalah dihadapi Billy kini sembuh 90 peratus.

Klik untuk gambar besar

"Apabila doktor kata sembuh 90 peratus ia membawa makna Billy sudah sembuh sepenuhnya. Cuma dalam berdepan dengan baki 10 peratus keadaan masalah saluran jantung Billy yang sempit itu, dia perlu dirujuk kepada doktor enam bulan sekali," jelasnya.

Katanya, selepas menjalani prosedur 'baloon valvuloplasty' perkembangan Billy semakin positif hari demi hari. Apa yang diperkatakan Lana itu jelas kelihatan apabila Billy dilihat girang bermain sepanjang majlis sambutan hari jadinya bersama Gia dan tidak sekalipun dia meragam atau menangis.

Kata Lana, disebabkan itu sambutan ulang tahun hari jadi buat Billy dan Gia sangat bermakna kepada dirinya serta suami: "Peminat yang mengikuti Instagram saya pasti sedar sepanjang minggu sebelum sambutan hari jadi ini dibuat saya banyak memuat naik gambar dan kapsyen membabitkan dugaan dilalui Billy, saya juga suami.

"Saya berkongsi perkara ini kerana bangga kerana dalam usia masih kecil Billy sudah berdepan ujian besar. Bagaimanapun, dia sangat kuat berdepan dengan dugaan ini. Bayangkan dalam berdepan degupan jantung terhenti seketika, dia masih terus kuat dan berjuang," ujarnya.

Bercerita mengenai perancangan membabitkan anak, katanya, dia dan Daud akan meneruskan perancangan untuk menetap di Brunei Darussalam. Katanya, dia sudah membuka pejabat di sana dan meneruskan perniagaan sabun yang diusahakan: "Sewaktu mengembangkan perniagaan di sana Daud sukakan cara hidup masyarakat di sana. Brunei katanya tenang dan persekitarannya sangat sesuai untuk membesarkan anak.

"Seperkara lagi, kata Daud, sepanjang hidupnya dari kecil sampai sekarang dia selalu berada di tempat yang sibuk. Dari Amerika Syarikat, Singapura dan Kuala Lumpur. Jadi apabila dia lihat Brunei sangat tenang dia jadi suka. Saya sebagai isteri tidak membantah dan mengikut apa saja yang suami saya fikirkan baik untuk kami dan anak," katanya.

www.myartis.com / Sumber & foto: Harian Metro & Instagram Lana Nodin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ENGGAN MENGIYAKAN - TYA ARIFFIN AKUI SEDANG BIASAKAN BERTUDUNG

Beberapa hari lalu, entri yang dikongsi Tya Ariffin di laman Instagram (IG) pantas menarik perhatian netizen apabila isteri kepada Asyraf Khalid tampil mengenakan tudung. Foto menampakkan dirinya bertudung itu mencetuskan pertanyaan peminat apakah wanita itu sudah berhijrah.

Ramai pengikut menantu kepada Datuk Seri Siti Nurhaliza itu memberi reaksi positif, sebaik gambar terbabit viral. Tidak kurang juga yang memuji ibu kepada dua cahaya mata ini iaitu Arif Jiwa dan Azzahra Jiwa, bertambah cantik. Menghubungi Tya, pelakon dan usahawan ini mengaku masih dalam proses belajar dan membiasakan diri bertudung.

"Saya tidak mahu pantas mengiyakan persoalan apakah saya sudah bertudung atau sebaliknya. Hakikatnya, saya sedang mencuba dan membiasakan diri. Saya mahu belajar untuk menjadi lebih baik... Bukan mudah untuk istiqamah.

"Dalam hidup ini, apa yang pasti, kita sentiasa mahu menjadi insan yang lebih baik. Malah, dengan apa yang saya nikmati saat ini daripada Allah, saya fikir saya belum jadi hamba-Nya yang baik,” katanya.

Klik untuk gambar besar

Tya bersyukur dikurniakan rumah tangga yang bahagia dengan suami dan anak-anak: "Saya bersyukur dikurniakan keluarga yang baik dan perniagaan jamu Mutyara terus maju. Namun, saya tak mahu dilihat terus kufur dengan nikmat itu," ujarnya.

Tya yang berasal dari Palembang, Indonesia, mengaku berhajat menunaikan umrah buat kali pertama bersama suami tersayang: "Jika ada rezeki, kesempatan dan ruang, saya mahu menunaikan umrah bersama suami," tuturnya.

Dalam perkembangan lain, Tya ditanya mengenai uji bakat menjayakan pementasan teater muzikal, Puteri Gunung Ledang (PGL), yang dihadirinya, baru-baru ini: "Saya anggap bukan rezeki. Namun percaturan Allah itu cantik. Tuhan susun saya dengan benda lain.

"Sekarang saya fokus membantu menaikkan semangat dan memberi bimbingan kepada usahawan di bawah perniagaan sendiri," kata Tya berkahwin dengan Asyraf pada 1 November 2015 dan dikurniakan sepasang anak.

www.myartis.com / Sumber & foto: Berita Harian, Instagram Tya Ariffin & Asyraf Khalid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMANAH TERAKHIR ALLAHYARHAM SHARIFAH AINI BUAT ANAKNYA, ALIFF

Alangkah bertuahnya Allahyarham Datuk Sharifah Aini kerana mempunyai seorang anak seperti Aliff Omar Ali yang mengimamkan solat jenazah untuknya di Masjid TTDI Sabtu lalu. Oleh yang demikian, hasrat Allahyarham terkabul sudah.

Berikut adalah nukilan terakhir Allahyarham buat anaknya Aliff sebelum Allahyarham menghembuskan nafas terakhirnya baru-baru ini. Moga ada sesuatu yang dapat kita pelajari dan contohi dalam meniti kehidupan penuh ranjau berduri ini.

ari ni saya ingin berkongsi cerita antara IBU & ANAK.

In Shaa ALLAH…..Dengan izin ALLAH Jika tiada aral melintang tidak lama lagi Aliff akan pulang bercuti selama 3 bulan…Bunyi nya lama tapi reality nya sekejap sangat setelah setahun tidak bertemu…kini masa dah hampir tiba untuk dia pulang..saya dah pun kemas kan bilik Aliff.

Saya tidak sabar duduk berbual, berbuka puasa bersama, solat jumaah besama…mendapat undangan berbuka puasa besama…kadang-kadang Aliff jadi Imam dirumah sahabat-sahabat saya…Setiap kali dia jadi Imam….Aliff sangat gemar membaca surah2 yang panjang…air mata saya dibelakang tidak berhenti menangis bangga….bacaan nya sedap sekali & nyaman didengar.

Kadang-kadang kami banyak berbual tentang Hukum – Kehidupan & Kematian tanpa rasa takut dan perbualan Ilmu yang sangat terbuka ..saya lebih banyak bertanya Aliff membawa saya dan kawan2 saya kefahaman yang lebih maxsima …..Banyak kali bila Aliff mengeluar kan Hadith, sebagai Ibu saya terpegun….Lidah nya dah jadi lidah Arab….11 tahun belajar di Madinah….Ma Shaa ALLAH.

Ada juga perkara yang saya tanya, jika dia kurang pasti jawapan nya, dia tidak malu berterus terang mengaku apa yang dia kurang pasti dan baru merujuk kepada kitab2 beliau dan menyuruh saya membaca dan fahami…….routine kami di bulan Ramdhan ..selepas berbuka, Kami berterawih…

Baca AlQuraan & tidur sekejap…jam 3.30 pagi kami bangun solat Tahajud….saya mendengar Aliff membaca AlQuraan sampai subuh……. Mi turun bersahur dan makan bersama-sama… Makanan Aliff sangat simple..In Shaa ALAH….Kami semua di rumah nak habis kan Khatam Quraan sebelum lagi berakhir nya bulan Ramadhan….Selalu nya malam ketiga Kiamulaii kami dah selesai Khatam AlQuraan.

3 bulan ini bulan yang sangat penting buat saya dan kami satu kelauarga….Nikmat saya sebagai IBU Memasti kan makanan nya terurus…Tukang masak saya sangat rapat dengan Aliff…

Dalam pada perbualan yang ringkas ….saya tidak lupa memesan kepada Aliff… jika ALLAH izin kan Mami ingin mati diPangkuan Aliff…Jika Aliff ada disamping Mami ketika Mami menghembus kan nafas yang terakhir… Mami ingin Aliff Jadi Imam untuk Solatkan Jenazah Mami… Mami akan tersenyum dan bangga.

Jangan benar kan orang yang bukan family masuk melihat Jenazah mami dimandi…. Hanya Aliff, anak2 angkat Mami – Best Friend Mami dan orang yang menguruskankan pemandian Jenazah…. Jika Mami sakit dihospital….orang tidak kenal jangan dibiar kan masuk untuk mengambil sebarang gambar…. Jaga Hijab Mami…sekarang zaman HP modern…saya tidak redha gambar saya sakit masuk ke dalam Internet. Jika mami sakit di hospital…Ambil 4 bilik penuhkan anak2 Tahfeez dan semua Ustaz2 Mami bacakan ayat2 AlQuraan dan Surah Yassin untuk Mami….baca perlahan2 supaya tidak mengganggu ketenteraman pesakit lain di Hospital.

Mami berkerja keras selama 45 tahun mencari rezeki dikelilingi dan bermandikan Fitnah untuk mendapat satu kehidupan kita pada hari ni…..Mami mahu kan Aliff hidup besederhana..Mami tidak kaya…..selebih apa yang kita ada kita wakaf kan untuk Anak2 Yatim Piatu….Orang2 Miskin dan Anak Tahfiz. Mami tidak pernah rosak kan Aliff selama ini dengan duit ringgit – Aliff pun anak yang baik bukan mata duitan…..In Shaa ALLAH…..

Sebagai IBU Mami sudah sedia kan keperluan untuk Kehidupan Aliff & Keluarga Aliff…….Mami tidak mahu Aliff berhutang. Beli apa yang kita mampu sahaja! Jangan sekali2 Membazir untuk Keduniaan. Mami sentiasa mendoakan Aliff ditemu kan jodoh dengan Muslimah Solehah yang dapat membimbing keturunan kita dengan baik nya!

CINTA IBU BAWA KESYURGA ALLAH WAHAI ANAK KU.

Sementara itu, akaun laman sosial Facebook yang dikendalikan oleh Allahyarham telah ditutup oleh anaknya iaitu Aliff.

Aliff (tengah) bersama bapanya Ali Bakar (kanan) di Tanah
Perkuburan Islam Bukit Kiara, Kuala Lumpur pada Sabtu lalu

Penutupan akaun itu dilakukan selepas pengebumian Allahyarham.

Difahamkan, Aliff bertindak sedemikian kerana tidak mahu segala memori yang dititipkan menerusi akaun berkenaan dikenang semula.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


PENDAPAT USTAZ ZUL HAMAT - LAMARAN HAIRUL UNTUK HANIS BOLEH PESONG AKIDAH

Masihkah anda ingat dengan isu lamaran Hairul Azreen terhadap Hanis Zalikha melalui pentas akhir Gegar Vaganza yang disiarkan secara langsung di Astro Ria?

Ini adalah pendapat pakar motivasi Ustaz Zulkefli Hamat, 41, yang menyifatkan cara Hairul melamar kekasihnya Hanis bertentangan dengan nilai Islam dan budaya masyarakat Melayu.

Lebih teruk,cara tersebut juga boleh menjatuhkan maruah wanita yang dilamar itu sekiranya perhubungan tersebut mempunyai masalah satu hari nanti.

"Lamaran adalah sama maksudnya dengan meminang atau khitbah yang mana ia sepatutnya dilakukan hanya dalam keluarga sahaja bagi mengelakkan perkara buruk berlaku.

"Sekiranya hubungan tersebut putus sebelum diijabkabulkan ia akan mengaibkan dan memalukan wanita itu sendiri melainkan lamaran tersebut disusuli terus dengan majlis akad nikah," ujarnya dipetik sebagai berkata.

Tambahnya, trend muda-mudi ketika ini membuat lamaran terhadap pasangan masing-masing dengan cara diamalkan oleh bukan Islam amat bahaya.

Amalan "will you marry me" (sudikah anda mengahwini saya) sering dilakukan oleh kebanyakan artis ketika ini yang mana ia boleh menjadi ikutan kepada generasi akan datang.

"Cara melamar itu juga tidak sesuai dan dia seharusnya berhati-hati dengan perkataan will you marry me itu kerana ia menyerupai perkahwinan agama Kristian di dalam gereja.

"Kalau dalam agama Islam... seseorang itu perlu melakukan solat hajat sebelum melamar dan bukan dengan tarian seperti dalam program itu. Saya takut perkara ini akan disalah anggap oleh penganut agama lain yang beranggapan cara perkahwinan Islam sama dengan cara agama mereka," jelasnya.

Bagaimanapun, Zulkefli berkata, daripada sudut pandangan lain, lamaran tersebut menggalakkan pasangan kekasih untuk 'membina masjid'.

Sumber: Mstar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FILEM TRIBUTE BUAT ARWAH DIN BERAMBOI

Pengarah, pelakon dan penerbit Afdlin Shauki memaklumkan akan memulakan produksi filem AH LONG BUKIT BERUNTONG, sebuah filem tribute untuk arwah Din Beramboi.

Filem yang sepatutnya dilakonkan oleh Din Beramboi itu dikatakan akan memulakan penggambarannya pada hujung tahun 2011. Bagaimanapun, Afdlin masih mencari pelakon yang paling sesuai untuk menggantikan Din Beramboi bagi berganding dengannya nanti.

Pada peminat Din Beramboi, nantikan kesinambungan sketsa lawak ini yang diabadikan ke dalam filem pula. Bak kata pepatah... harimau mati meninggalkan belang, manusia mati meninggalkan nama!

Arwah Din, jasanya tetap dikenang...

Gandingan Afdlin dan Din satu ketika dulu...

Along bukit beruntung versi youtube...


6 GAMBAR - NEWBORN PHOTOSHOOT BABY LINDA RAFAR & SYED AIMAN

Aksi 'newborn shooting' Syed Rizaliif, anak Linda Rafar dan Syed Aiman yang lahir 8 April lalu. Kesemua gambar ini telah dirakamkan oleh Asy Studioz.

Untuk info, Linda dan suaminya itu akan mengadakan majlis Aqiqah dan sambutan hari lahir anak mereka pada Ahad ini.

Jom lihat!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA DOTTIE SEMAKIN KURUS, PERUT HAMPIR 'SIX PACK'

Menerusi beberapa entri di akaun Instagram miliknya, pelakon Dottie atau nama sebenarnya Nor Syuhaida Abd Razak telah berkongsi beberapa foto terkininya yang kelihatan semakin kurus. Perkara itu menarik perhatan netizen yang memuji tubuh pelakon itu.

Selain memuji tubuh Dottie yang semakin kurus, netizen juga seakan-akan mencemburui susuk tubuhnya itu: "Hmm benci body tu dah ada shape. - "Hampir 6 packs, teach me sifu. - "Hot lah sis sekarang, terbaik," tulis netizen.

Sedikit info mengenai Dottie, pelakon kelahiran Perak ini mulai aktif di industri hiburan pada tahun 2010 dan namanya masih kedengaran sehingga kini.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - DATIN RED BAKAL 'BERAYA SAKAN' DENGAN SUAMI

"Happy fathers day 'abg' dia suami, dia kawan,dia tempat mengadu, dia tempat gaduh, dia papa ank2 sye, dia bff,dialah segale galenye, seburukburuk sebaik baik dia lah suami.. we love u," demikian ucap Datin Red sempena hari bapa baru-baru ini buat suaminya Datuk Seri Adenan Abu (Datuk Red).

Namun bukan itu sahaja yang mengembirakannya, tahun ini Datuk Red bakal memeriahkan sambutan hari raya pertama di rumahnya dahulu. Manakala Adira, pulang ke Sabah seorang diri demi menghormati madunya itu.

"Sebagai isteri kedua saya memahami situasi suami. Ia bukan masalah besar buat saya kerana masih dapat menyambut Aidilfitri bersama keluarga di Ranau, Sabah.

"Walaupun ini tahun pertama kami beraya sebagai pasangan suami isteri, saya reda dan akur," ujar Adira kelmarin.

Baguslah begitu... tolak ansurkan membawa kebahagiaan!

--- IKLAN ---

Foto: Datin Red IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SCHA: "KALAU BOLEH MAHU 3 ANAK" - AWAL TEGAS CUKAI LHDN TAK BEBAN

Berhasrat mahu menimang cahaya mata memandangkan anaknya, Lara Alana kini hampir mencecah usia lima tahun, pelakon dan pengacara Scha Alyahya memberitahu, jika berpeluang dan dikurniakan rezeki, dia mahu memiliki tiga orang cahaya mata.

"Sebenarnya, saya dan Awal (suami) sedang merancang untuk menimang cahaya mata lagi. Kalau boleh saya mahu memiliki tiga orang anak, kami sedang usahakan tapi masih belum ada rezeki buat masa ini.

"Insya-Allah, saya juga akan membuat pemeriksaan kesihatan berkaitan kesuburan untuk memudahkan saya untuk hamil lagi selepas ini," katanya.

Scha berkata demikian ketika ditemui bersama suami dan anak mereka pada program Sinar Lebaran Jakel bagi meraikan 50 orang kelainan upaya (OKU) cacat penglihatan bertempat di Jakel Mall, Kuala Lumpur semalam.

Di majlis tersebut, Scha dan Awal turut terlibat dalam sesi penyampaian sumbangan Ramadan kepada orang kurang upaya yang tinggal di sekitar Kuala Lumpur.

Sementara itu, suami Scha, pelakon dan pengacara Awal Ashaari mengakui anak mereka, Lara Alana, 4, turut dikenakan cukai pendapatan oleh Lembaga Hasil Dalam Negeri (LHDN) sejak berusia setahun lagi.

Klik untuk gambar besar

Awal, 38, atau nama sebenarnya Ahmad Awaluddin Ashaari bagaimanapun menegaskan, perkara itu tidak membebankan dirinya dan isterinya kerana ia tanggungjawab yang perlu dijalankan sebagai rakyat Malaysia.

"Lara mula bayar cukai sejak umur setahun. Kami pergi ke LHDN dan dimaklumkan dia dikenakan cukai sebab sudah ada pendapatan sendiri. Jadi, kena buka fail. Ramai pengikut di media sosial bertanya dan mempertikaikan kenapa Lara dikenakan cukai sebab dia masih kecil.

"Saya berasakan ia bukan beban kerana pendapatan yang diperoleh itu hasil daripada pekerjaan dilakukan, jadi kena bayar sedikit sebagai cukai. Sama juga macam saya dan isteri. Tidak fikir pun soal mereka nak kenakan kita. Ini adalah tanggungjawab untuk bayar," ujarnya.

Awal berkata, semua artis perlu ada kesedaran untuk membayar cukai. Malah, Awal mengakui pernah tidak menjalankan tanggungjawab itu kerana tidak pernah didedahkan mengenainya.

"Bukan BBNU saja tetapi artis senior juga saya nak nasihatkan kena tahu dan ada kesedaran dalam diri yang mana cukai pendapatan memang kena bayar.

"Macam saya dulu, agak lama juga tidak didedahkan perkara ini. Malah tidak tahu pun kena bayar. Dalam masa sama, ketika itu belum ada media sosial dan sebagainya. Mereka pun tidak cari dan kejar ketika itu. Jadi, dapat duit kita gunakan buat benda lain.

"Namun, menjelang 2006 dan 2007 baru mereka mula kejar serta cari balik segala pendapatan kita sejak mula menjadi artis. Mahu atau tidak kena bayar juga. Kalau tak mampu, kena bayar secara ansuran," tuturnya.

Sementara itu, pengacara 'Hero Remaja' dan 'Dewi Remaja' itu berpendapat golongan selebriti perlu ada persefahaman dengan LHDN.

"Isu sekarang adalah bayar atau tak saja. Cuma, kita kena ada persefahaman dengan LHDN. Kadang kala mereka tidak tahu kehidupan sebenar selebriti. Jadi, kita kena pergi jumpa, terangkan dan tunjuk bukti pembelian pada mereka. Asal saja dokumentasi kita lengkap dan kita bayar tepat waktu mereka okay.

"Apabila kita tengok artis kena bayar cukai hingga ratusan ribu ringgit, bagi saya itu bukan beban tapi hutang terkumpul sejak bertahun lamanya dan duit yang sudah dibelanjakan habis," katanya.

www.myartis.com / Sumber & foto: Astro Gempak, Harian Metro, Instagram Scha Alyahya & Awal Ashaari

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SUDU, BOTOL SAMA..." - EZZATY ENGGAN HANTAR KE PUSAT ASUHAN

Walaupun sibuk dengan tugasan harian, pelakon Ezzaty Abdullah memberitahu yang dia selesa untuk menjaga anaknya, Harum Dalia secara bergilir-gilir bersama suami yang juga pelakon, Azwan Kombos di rumah.

Ini kerana kata Ezzaty, dia mempunyai alasan tersendiri enggan menghantar anak sulungnya ke pusat asuhan seperti ibu bapa lain.

"Sebagai seorang yang pernah bekerja di taska, saya tidak mahu menyerahkan Dalia ke pusat asuhan. Selalunya, pusat asuhan akan menggunakan sudu yang sama untuk menyuapkan semua kanak-kanak ketika memberi makan.

Klik untuk gambar besar

"Kadang-kadang, anak-anak ini akan menggunakan botol yang sama ketika minum dan ada kalanya ia tidak dicuci dengan bersih.

"Jadi, anak-anak ini mudah untuk terkena penyakit kerana berjangkit dengan orang lain akibat berkongsi bekas makanan dan minuman yang sama.

"Disebabkan itu, saya dan suami mengambil keputusan untuk bergilir-gilir menjaga anak dirumah," katanya kepada Astro Gempak.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"KACAK SANGAT KE SAYA SAMPAI DITUDUH PEMBEDAHAN PLASTIK... WAJAH SAYA 'ORI' TAU" - HAEL

Penyanyi dan komposer Hael Husaini selain dikenali sebagai berbakat besar dalam penciptaan lagu, dia juga turut dikenali sebagai penyanyi yang sering tampil bergaya setiap kali membuat persembahan. Malah, cita rasanya dalam berpakaian juga sangat tinggi, manakala penampilannya daripada hujung rambut hingga hujung kaki begitu dijaga rapi.

Disebabkan sifatnya yang mahu kelihatan sempurna di mata khalayak, timbul spekulasi yang mengatakan pasangan duet penyanyi Dayang Nurfaizah menerusi lagu 'Haram' itu sanggup melakukan pembedahan kosmetik di bahagian wajah semata-mata untuk kelihatan segak.

Mengulas dakwaan itu, Hael berkata, ada perubahan pada wajahnya, tetapi bukanlah disebabkan pembedahan kosmetik seperti yang digembar-gemburkan.

Klik untuk gambar besar

"Kacak sangat ke saya sampai dituduh melakukan pembedahan wajah? Saya rasa macam biasa sahaja. Mungkin perubahan berlaku apabila saya mencukur jambang yang dibela, sejak sekian lama. Sebelum ini, saya terikat dengan kontrak yang memerlukan saya tampil seperti seorang yang berusia, jadi kenalah simpan jambang.

"Saya tak percaya untuk kelihatan kacak, kena buat pembedahan wajah. Kita ada penata gaya dan tatarias yang boleh merubah penampilan. Saya bukanlah seorang yang obses untuk mengubah wajah. Apa yang anda lihat pada saya sudah cukup sempurna. Wajah saya 'ori' tau," ujarnya sambil tertawa.

www.myartis.com / Sumber & foto: Berita Harian & Instagram Hael Husaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERI 'GREEN LIGHT' KEMBALI AKTIF BIDANG SENI - PU RIZ PERCAYA NEELOFA BAWA IMEJ BAIK TAAT PERINTAH ALLAH

"Alhamdulillah, Lofa boleh ikut... pakaian pun, dia taat la pada perintah Allah! Jadi, kita bagi dia ruang untuk dia berkarya dalam benda-benda dia dah biasa buat," demikianlah kata Pencetus Ummah (PU) Riz atau nama sebenarnya Haris Ismail yang memberi 'green light' kepada isterinya, selebriti dan usahawan Noor Neelofa untuk kembali aktif dalam bidang seni, selepas tiga bulan melahirkan cahaya mata pertama.

Menurut PU Riz, dia sudah berbincang dengan Neelofa mengenai perkara itu dan mempercayai isterinya dapat membawa imej agama dengan baik sepanjang berada dalam industri seni.

"Alhamdulillah, kita dah diskusi benda ini (had kembali aktif) begitu detail la setiap perkara... dengan imej agama yang dibawa, kena banyak berhati-hati.

"Soal lakonan, kita tak kata tak nak terbabit langsung, tapi itu bukan keutamaan sebab sekarang buat perniagaan dan masa tu tak ada. Lebih pada nak fikir perniagaan, ada produk baru nak lancar. Macam saya pun lakonan, setakat perancangan tak ada lagi," jelasnya.

Untuk makluman, bekas pengacara program MeleTOP itu selamat melahirkan bayi lelaki yang diberi nama Muhammad Bilal di sebuah pusat perubatan pada 31 Januari lalu. Neelofa atau nama sebenarnya Noor Neelofa Mohd Noor mendirikan rumah tangga dengan Muhammad Haris Mohd Ismail, 28, pada 27 Mac tahun lalu.

Klik untuk gambar besar

Dalam pada itu, Neelofa memberitahu dia bakal tampil dalam beberapa program bual bicara yang masih dalam proses perbincangan. Biarpun bakal kembali aktif, namun usahawan berusia 33 tahun itu tetap mahu menjalankan rutin sebagai seorang ibu dengan mengutamakan anaknya terlebih dahulu.

"InsyaAllah saya pun dah berbincang dengan suami, mungkin saya akan keluar program bual bicara. Sekarang masih dalam proses perbincangan. Masih lebih kepada bisnes tapi keutamaan kami adalah Bilal. Saya pun tak nak dia lama-lama dengan helper. Saya nak jalankan rutin sebagai ibu itu lebih daripada yang lain.

"Kalau berbisnis pun boleh buat dekat rumah, jarang-jarang kena pergi meeting ke shooting ke. Sama juga program dalam industri ini pun, tak makan masa," ujarnya.

Sementara itu, disoal mengenai perancangan zuriat seterusnya, Neelofa memberitahu dia dan suaminya sememangnya mahukan cahaya mata lagi malah sentiasa menerima rezeki yang Allah berikan: "Perancangan anak seterusnya... kita nak anak lagi. Terima dan terima dan terima," tutur Neelofa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN KAITKAN SAYA..." - FARA SALLEH NAFI DAKWAAN BERKAWAN BAIK DENGAN IRA KAZA

"Tidak, jangan kaitkan saya. Ira adalah salah seorang sukarelawan masa saya buat charity C0V1D tahun lepas. Bukan kawan baik. Malah saya juga tidak mengenali wanita (Mira) berkenaan. Biasalah attention seeker. Fitnah pun banyak," demikian respon Fara Salleh.

Kata Fara, dia tidak pernah berkawan baik dengan Ira Kaza seperti yang didakwa oleh bekas kawan wanita itu, Mira Bakri. Dalam masa sama, Fara turut meminta agar namanya tidak dikaitkan dengan kontroversi melibatkan Ira dan rumah tangga pelakon Puteri Sarah Liyana.

Sejak beberapa hari lalu, hangat diperkatakan apabila Puteri Sarah mendedahkan rumah tangganya diganggu oleh orang ketiga sejak empat tahun lalu sehingga menjadi punca perkahwinannya berantakan. Puteri Sarah turut mempertikaikan tindakan Ira yang dikatakan tidak putus asa mengganggu suami orang sedangkan sudah mempunyai teman lelaki.

Lebih panas apabila seorang wanita bernama Mira Bakri yang mendakwa merupakan sahabat lama Ira membuat pendedahan terbuka mengenai anak kepada pelakon veteran Kazar itu.

Klik untuk gambar besar

Kata Mira lagi, sejak dari dulu lagi dia menegur bekas rakannya itu namun tetap tidak berubah. Dalam pada itu, Mira turut bersimpati dengan nasib Puteri Sarah yang sering diganggu serta menerima ugutan daripada Ira.

"Aku tak faham jenis perempuan yang nak laki (suami) orang ni, siap ganggu kehidupan isteri dia. Bila block, dia call sampai berpuluh kali. Saya dulu rapat nak mampus dengan dia 10 tahun lepas, dia budak sekolah saya tapi bukan satu kelas ya. Balik sekolah sama, ambil PMR pun sama. Kau rasa aku tak kenal perangai dia?" antara tulisan Mira di Instastory miliknya.

Dalam pada itu, Mira turut mendakwa Ira berkawan dengan wanita yang dikaitkan dengan pelawak Shuk Sahar iaitu Fara Salleh. Malah, Mira turut mendakwa wanita itu mempunyai perangai sama dengan Ira. Malah, dia pernah menerima mesej dari Fara ketika mereka berkawan dengan seorang lelaki yang juga bekas vokalis kumpulan Hyper Act iaitu Kecik.

"Ada orang sebut fasal skandal Shuk tu, elok la dia orang berkawan. Matlamat anda sama, tahniah! Korang ingat tak sebelum Shuk dia bercinta dengan siapa, dia bercinta dengan Kecik Hyper Act masa tu.

"Nak dijadikan cerita aku pernahlah nak together dengan Kecik, tapi aku tak mahu sebab aku tak nak famous sebab artis. Kau bayangkan skandal tu mesej aku sebab Kecik selalu mesej dia macam ni 'you ni tak sama la dengan Mira, tak psiko macam you'.

"Aku dah la tak kenal kau tiba-tiba mesej macam ni sebab apa? Sebab nak minta simpati dekat aku supaya minta Kecik kekal dengan kau. Eh tak ada masa. Maksudnya sekarang elok depa (mereka) berdua berkawan sebab dua-dua psiko," tulisnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZLEY YAAKOB CARI JODOH UNTUK IBU, TERIMA 30 RESUME CALON BAPA TIRI

"Arwah ayah meninggal lima tahun lalu dan saya mahu ibu ada penemannya untuk luang masa bersama, bercakap dan saling berkongsi pendapat. Sebelum buat posting itu, saya ada tanya ibu sendiri sama ada dia setuju atau tidak. Bila dia kata okay baru saya buat posting itu.

"Lagi pun ibu seorang yang sangat pemalu. Memang dia tanya saya betul ke nak buat ini... saya cakap tak mengapa, biar saya aturkan," kata penyanyi dan cef terkenal Datuk Fazley Yaakob yang menganggap ini masa yang sesuai untuk ibunya, Datin Umi Kalsom Abdol Latib kembali berumah tangga, selepas lima tahun pemergian suami.

Fazley, 43, berkata, sebagai anak dia juga mahu ibunya memiliki teman hidup yang mampu mengisi masa lapang dengan pasangan di sisi dan berkongsi pendapat. Malah, tindakannya memuat naik posting mencari calon suami untuk ibunya sudah mendapat keizinan terlebih dahulu.

Pada Jumaat Fazley memuat naik foto bersama ibu dengan kapsyen 'saya nak cari jodoh untuk ibu saya'. Menerusi posting ibu, Fazley turut meletakkan beberapa syarat antaranya, bukan suami orang, berumur 60 hingga 70 tahun, jujur, penyanyang, penyabar dan suka makan.

Klik untuk gambar besar

Untuk makluman, suami Umi Kalsom iaitu Allahyarham Yaakob Mohammad meninggal dunia pada Februari 2016 akibat komplikasi paru-paru Ketika ditanya mengenai ciri-ciri individu yang dicari itu, Fazley berkata apa yang penting adalah keserasian untuk bersama ibunya.

"Saya tidak kisah langsung sebenarnya dan kalau boleh biarlah orang itu yang sederhana, orang masjid... macam itulah sebab di usia emas ini yang penting adalah keserasian bersama.

"Jadi saya mohon sila hantar resume bapa masing-masing kepada saya. Setakat ini sudah ada 30 orang yang berminat. Nanti, saya sendiri yang akan datang ke rumah uncle-uncle ini untuk jumpa," jelasnya.

Sementara itu, Fazley berkata, ini bukan kali pertama dia berbuat sedemikian kerana pernah melakukan perkara sama ketika untuk mencari jodoh buat adiknya.

"Sebelum ini untuk adik pun saya ada buat jugak dan Alhamdulillah sudah ada perkembangan. Bagi saya tidak ada masalah pun nak berkongsi perkara seperti ini di media sosial... lagi pun saya tengok ramai je orang cari jodoh gunakan cara yang sama.

"Zaman sekarang adalah untuk melihat apa yang berlaku, sebab nanti orang tahu jugak. Jadi saya gunakan media sosial agar ia dapat dimanfaatkan sebaiknya," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 GAMBAR - FASHA SANDHA LUANG MASA BERSAMA KELUARGA DI INDONESIA

Fasha Sandha kini sedang meluangkan masa bersama keluarganya dengan bercuti di Bali, Indonesia.

Ketika disana, Fasha telah meraikan sambutan hari lahir adik lelakinya yang ke-19 dan ulangtahun ke-5 Chinta Salon.

Menerusi laman Instagram Fasha, dia telah berkongsi gambar-gambar sekitar percutian mereka di sana.

"Taking a short break with my family and Chinta Salon team. Happy 19th birthday my little brother Ikmal Daniels and happy 5th anniversary Chinta Salon," ujar Fasha di IGnya.

Jom tengok!

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


IFA RAZIAH AKUI TERPAKSA PASANG LIMA 'BODYGUARD' - TAYANG BARANG KEMAS SEBAB NAK TUNJUK KEJAYAAN

Ifa Raziah sering dilihat memperagakan barangan kemas bernilai ratusan ribu ringgit dan pastinya soal keselamatan turut diutamakan oleh penyanyi ini agar tidak berlaku sebarang perkara yang tidak diingini.

Justeru itu, Ifa atau nama sebenarnya Saripah Raziah Mustapha, 47, mengupah seramai lima orang pengawal peribadi setiap kali keluar menghadiri majlis sebagai langkah keselamatan.

"Bukannya saya pakai barang kemas ini setiap hari. Hanya akan pakai ketika menghadari majlis tertentu sahaja. Saya ada lima orang pengawal peribadi yang akan pantau keadaan sekeliling apabila keluar dengan mengayakan barang kemas bernilai tinggi," ujar yang dipetik sebagai berkata kepada mStar.

Kata Ifa yang juga merupakan seorang usahawan, memakai barang kemas adalah salah satu strategi pemasaran untuk membuktikan kejayaan dalam perniagaan. Sementara itu, Ifa juga tidak mengambil peduli jika ada pihak yang mengatakan barang kemas yang dipakainya adalah palsu.

Klik untuk gambar besar

"Mungkin saya tidak tunjukkan duit yang banyak atau memiliki kereta mewah, tetapi dengan ada barang kemas begini ia merupakan satu cara pemasaran supaya orang melihat kejayaan saya. Jika ada yang kata saya pakai barang tiruan... biarkanlah. Apa yang penting masing-masing hidup bahagia," katanya.

Sementara itu, Ifa memberitahu dia mengalami waktu sukar tahun lalu selepas kerajaan mengumumkan Perintah Kawalan Pergerakan Diperketatkan (PKPD) di Kuala Lumpur sehari sebelum acara berlangsung.

"Disebabkan PKPD saya terpaksa pulangkan semula semua wang sewa peniaga dan saya berjaya bayar kembali dalam tempoh 90 hari. Disebabkan itu juga mereka percaya kepada saya untuk teruskan pada tahun ini dan semakin ramai peniaga baharu yang mahu turut sama," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FREDDIE FERNANDEZ: "BAIK SHEILA LETAK JAWATAN, GET OUT! JIKA TIDAK, SAYA JUMPA PM..."

"Saya sudah lawan mengenai perkara ini selama 20 tahun dan ini kali terakhir saya akan berusaha untuk menyelesaikannya, kalau saya gagal saya akan lompat dalam laut. Baik Sheila (Datuk Sheila Majid) atau ahli perlu letak jawatan, get out! Jika tidak, saya akan gunakan saluran untuk berjumpa dengan Perdana Menteri dan menerangkan tentang masalah ini.

"Lagipun beliau (Muhyiddin) juga mempunyai seorang anak yang juga penyanyi," kata Presiden Persatuan Karyawan Malaysia (Karyawan), Datuk Freddie Fernandez merancang untuk bertemu Perdana Menteri, Tan Sri Muhyiddin Yassin bagi menyelesaikan isu berkaitan royalti artis jika kemelut antara persatuan seni dengan Pengerusi Recording Performers Malaysia (RPM), Datuk Sheila Majid masih tidak berkesudahan.

Freddie, 67, yang ditemui pada sidang media berkenaan isu royalti artis di pejabat Karyawan, di Petaling Jaya, pada Isnin berkata, ia adalah jalan terakhir yang akan dilakukan sekiranya kemelut mengenai isu berkenaan tidak dapat diselesaikan dalam masa terdekat.

Klik untuk gambar besar

Dalam pada itu, Freddie turut menggesa, Datuk Sheila Majid agar segera meletakkan jawatannya sebagai Pengerusi, Recording Performers Malaysia (RPM) dan bertanggungjawab dalam kemelut ini. Tambah Freddie, seramai 114 artis yang juga ahli RPM sudah menandatangi petisyen agar penyanyi itu tidak memegang jawatannya.

"RPM macam tidak bermaya, jarang buat kenyataan kepada ahli tentang royalti. Saya juga sudah 50 kali suruh Sheila letak jawatan. Namun, dia kata takkan buat apa-apa kenyataan sehingga penyiasatan SPRM habis dan mungkin akan ambil masa hingga dua tahun," ujarnya.

Pada Rabu lalu, Suruhanjaya Pencegahan Rasuah Malaysia (SPRM) menyerbu empat pejabat badan pengurusan royalti artis bagi memulakan siasatan berhubung isu dana hasil kutipan royalti hak cipta lagu.

Antara pejabat yang diserbu adalah Recording Performers Malaysia (RPM), Public Performance Malaysia (PPM), Badan Pengutip Royalti Hak Pelaku dan Persembahan Artis (PRISM) dan Badan Perlindungan Hak Cipta Muzik (MACP).

Serbuan dibuat susulan maklumat daripada Presiden Karyawan itu berhubung isu penyalahgunaan dana hasil kutipan royalti hak cipta lagu yang diterima daripada pengusaha industri di Malaysia bagi tujuan persembahan awam atau 'public performance' di mana royalti yang dikutip ini tidak disalurkan kepada artis dan pencipta lagu.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BAPA KRISDAYANTI KEMBALI KE RAHMATULLAH

Takziah diucapkan kepada penyanyi ternama Indonesia, Krisdayanti atas pemergian bapannya, Trenggono yang disahkan meninggal dunia di Denpasar, Bali, semalam.

Berita duka tersebut dikongsikan Krisdayanti menerusi laman Instagram miliknya. Bagaimanapun, Krisdayanti tidak memaklumkan sebab kematian bapanya.

Dalam hantaran itu, Krisdayanti turut memohon orang ramai mendoakan arwah bapanya ditempatkan dalam kalangan orang-orang beriman. Isteri kepada usahawan Raul Lemos itu memuat naik foto kenangan bapanya dan paparan skrin ketika dia membuat panggilan video melihat jenazah buat kali terakhir.

Klik untuk gambar besar

"Maafkan aku tidak dapat temani papa pergi. Innalillahwainnailaihirojiun, telah meninggal dengan tenang bapa kami dalam usia 79 tahun. Mohon doakan agar arwah diampunkan dosanya dan diteirma semua amal ibadahnya," tulisnya.

Menerusi perkongsian itu, isteri kepada usahawan Raul Lemos itu memuat naik foto kenangan bapanya dan paparan skrin ketika dia membuat panggilan video melihat jenazah buat kali terakhir.

Kata-kata Krisdayanti pada hantaran di akaun Instagram peribadinya mengundang kesedihan dalam kalangan netizen serta rakan-rakan artis.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DAH LOGIK SAYA KAHWIN" - "PU RIZ, DIA BAIK DAN PUNYA ASAS AGAMA YANG BAGUS" - NEELOFA

"Kami sejujurnya sudah saling bekerjasama sejak tiga ke empat tahun yang lalu. Malah selepas isu pelancaran tudung di sebuah pusat hiburan dahulu pun, sejak itu kami banyak lakukan bersama.

"Misalnya bersama dengan Ustaz Tarmizi dan Hariz (PU Riz) sendiri. Kebanyakan program yang dilakukan tidak melibatkan media dan hanya tertumpu kepada 'team' Naelofar Hijab. Jadi ia tidak terlalu didedahkan," demikian pengakuan Neelofa yang sudah kalis dengan gosip apabila sering dikaitkan dengan beberapa selebriti sebelum ini.

Malah gosip terkininya dengan pendakwah bebas, Pencetus Ummah (PU) Riz dianggapnya sebagai asam garam selebriti yang sudah lebih sedekad dalam bidang hiburan.

"Malah sebelum ini pun ada juga kami lakukan bersama majlis buka puasa dan sesi tazkirah misalnya. Cuma sekarang ada yang kaitkan mungkin kerana penglibatannya lebih kerap.

"Contohnya menerusi Pertubuhan Kasih Neelofa, Riz adalah sebagai jurucakap pertubuhan ini. Boleh dikatakan, dua ustaz ini merupakan antara individu yang kerap saya bekerjasama.

"ia seorang yang mempunyai asas agama yang bagus. Maksudnya, bagi saya dia seorang pendakwah yang boleh menarik minat ramai untuk mendengar. Ia satu perkara yang mungkin tidak ramai orang ada. Dia juga bijak," ujarnya dipetik sebagai berkata.

Mengenai jodoh, Neelofa sekali lagi menegaskan dirinya akan akan berkongsi mengenai perkara tersebut seandainya semuanya sudah kukuh dan mendoakan yang terbaik daripada semua.

Klik untuk gambar besar

"Pasal kahwin bagi saya terlalu sangat banyak versi cerita sementelah saya dikaitkan dengan beberapa orang sebelum ini. Tidak akan saya kongsi atau berikan kata putus selagi itu (berkahwin) tidak terjadi dalam hidup saya.

"Saya akan beritahu rakan media, akan kongsi kalaulah perkara yang baik ini akan berlaku, saya gemar untuk kongsikan ia dengan semua orang.

"Kalau nak diikutkan pada umur saya sekarang, memang sudah logiklah untuk berkahwin. Memang relevan untuk ditanya hal itu.

"Kalau ditanya sejujurnya, saya mungkin akan mendirikan rumah tangga dalam tiga atau empat tahun lagi mengenangkan komitmen lain yang perlu saya selesaikan," kata Neelofa yang ditemui Media Hiburan pada sidang media program Next To Neelofa di Alexis, Bangsar Shopping Central, Kuala Lumpur baru-baru ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - SUASANA MAJLIS AQIQAH PUTERI DIANA DANIELLE & FARID KAMIL

Pada 8 Februari lalu, Diana Danielle dan suaminya, Farid Kamil telah mengadakan majlis aqiqah untuk anak kedua mereka, Nur Aurora.

"Comelnya sayangku Nur Aurora untuk Aqiqah nya sedondon dengan Ibu," ujar Diana di laman IGnya.

Jom tengok!

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


"HAMBA ALLAH TERJUMPA TELEFON, HUBUNGI SAYA" - SHAH ISKANDAR

"Saya yakin telefon tercicir dari beg kerana zip terbuka. Ini kejadian pertama berlaku kepada saya sepanjang menunggang motosikal. Kalau ia dilenyek lori, saya anggap tidak ada rezeki.

"Tetapi kalau ada hamba Allah yang baik hati terjumpa, saya mintak tolong dan jasa baik dapat hubungi saya di Instagram. Saya sangat perlukan telefon itu.

"Telefon itu sangat bermakna buat saya kerana banyak nombor penting di dalamnya selain terdapat gambar kenangan dari tahun 2013," kata pelakon Shah Iskandar yang berharap mana-mana individu yang terjumpa telefon pintar miliknya dapat dipulangkan segera selepas tercicir ketika menunggang motosikal jenis vespa kelmarin.

Shah atau nama penuhnya Shah Iskandar Mahfuz, 36, berkata telefon yang disimpan dalam poket belakang beg galas dipercayai terjatuh di lebuh raya selepas keluar tol Sungai Buloh.

Klik untuk gambar besar

Menurut Shah, dia sempat berhenti di tepi jalan dan berjalan kaki untuk mencari telefon itu. Namun hampa apabila telefon itu tidak dijumpai.

"Apabila menyedari telefon itu tercicir, saya berhentikan motor di tepi jalan. Saya cuba cari di sepanjang jalan.

"Kepada abang yang tolong hantar saya patah balik ke motor, saya nak ucapkan terima kasih dan syukur dapat bantuan.

"Walaupun telefon saya tidak dijumpa, budi abang berkenaan hanya Allah yang akan balas, Insya Allah,” katanya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - BELLA DISAMPING DR SHEIKH

Gambar terkini Bella, anak Dr Sheikh Muszaphar dan Dr Halina yang makin membesar dan comel. Nampaknya, Bella mendapat seluruh kasih sayang daripada kedua ibu bapanya memandangkan dia masih belum mempunyai adik.

Bak kata pepatah, perhatian terhadap Bella 'ibarat menatang minyak yang penuh'. Atau dalam erti kata lain, Bella merupakan permata dalam rumah tangga Angkasawan Negara ini sekaligus menjadi ikatan kebahagiaan mereka.

Klik untuk imej besar...


4 GAMBAR - YOUK, ANGGOTA TERAKHIR BUNKFACE KAHWIN

Youk atau nama sebenarnya, Mohd Farouk Jaafar, 27, menjadi anggota terakhir kumpulan Bunkface yang melangsungkan pernikahan kelmarin.

Youk selamat melangsungkan pernikahan dengan Nor Aliaa Rosli, 26, di kediaman pengantin perempuan di Sungai Buloh, Selangor.

Untuk info, pada Januari lalu, pemain gitar utamanya, Ahmad Farhan Hashim atau Paan berkahwin dengan Nurul Aqilan Azlan... sementara Vokalis, Shamsul Annuar Mohd Baharom (Sam), pula menjadi anggota pertama kumpulan itu yang beruma tangga dengan Aida Azira Husin, pada April 2015.

Klik gambar untuk size besar

Pernikahan Youk dan Nor adalah bersamaan dengan hari perkahwinan Yatt Hamzah dan bekas penyampai radio Hot FM, Liza.

Youk telah dinikahkan sendiri oleh bapa pengantin perempuan dengan mas kahwinnya RM1,000.

"Alhamdulillah, lega rasanya kerana semuanya selesai. Sekarang tanggungjawab saya semakin besar, justeru saya kena lebih fokus dalam kerjaya.

"Dulu, hidup sebagai orang bujang tetapi sekarang suasana berbeza... saya juga kena fikirkan mengenai isteri. Apa pun. matlamat untuk membina keluarga sudah dicapai. Insya-Allah," ujar Youk dipetik sebagai berkata.

"Insya-Allah pada 5 Mac depan, majlis sebelah pengantin perempuan akan diadakan di ibu kota, diikuti majlis sebelah saya di Klang, Selangor," tambahnya yang mengenali isterinya di sebuah universiti dalam bidang perakaunan sejak tujuh tahun lalu.

Difahamkan, mereka berdua akan berbulan madu di Bali, Indonesia, pada pertengahan bulan depan.

Tahniah diucapkan!

Sumber: BH - Foto: Youk IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom